Έφη Αχτσιόγλου: Συμπίεση μισθών και κρατικοδίαιτη επιχειρηματικότητα το αναπτυξιακό μείγμα της ΝΔ | ΣΥΡΙΖΑ Συνασπισμός Ριζοσπαστικής Αριστεράς\nΣημεία συνέντευξης της βουλευτή Επικρατείας και τομεάρχη Εργασίας και Κοινωνικής Ασφάλισης του ΣΥΡΙΖΑ, στο «Ελεύθερο Ραδιόφωνο» Κοζάνης\n«Η διεύρυνση του ΣΥΡΙΖΑ είναι μία διαδικασία αμοιβαίας εμπιστοσύνης με τους πολίτες. Ο κόσμος εμπιστεύτηκε τον ΣΥΡΙΖΑ επί σειρά ετών, ήρθε η ώρα και ο ΣΥΡΙΖΑ να εμπιστευτεί περισσότερο αυτόν τον κόσμο», τόνισε η Έφη Αχτσιόγλου, βουλευτής Επικρατείας και τομεάρχης Εργασίας και Κοινωνικής Ασφάλισης της Κ.Ο. του ΣΥΡΙΖΑ, σε συνέντευξή της στο «Ελεύθερο Ραδιόφωνο» Κοζάνης.\n«Ο ΣΥΡΙΖΑ στις τελευταίες εκλογές έλαβε ένα πολύ μεγάλο ποσοστό, της τάξης του 32%, και αυτό ουσιαστικά τον αναδεικνύει στον βασικό προοδευτικό πόλο. Οι προοδευτικοί πολίτες κοιτούν προς τον ΣΥΡΙΖΑ και ακουμπούν σε αυτόν τις ανησυχίες και τις προσδοκίες τους», σημείωσε η κ. Αχτσιόγλου, επισημαίνοντας παράλληλα ότι ο ΣΥΡΙΖΑ «έχει καταστεί ένας μεγάλος, ισχυρός πολιτικός πόλος» και «είναι αναγκαιότητα να υπάρξει μία σύζευξη, μία προσέγγιση της εκλογικής δυναμικής του σε σχέση με την οργανωτική του δυναμική».\nΗ βουλευτής του ΣΥΡΙΖΑ, υπογράμμισε επίσης ότι «ένα κόμμα που ανήκει στην αριστερά, ένα κόμμα που θέλει να είναι ριζοσπαστικό δεν μπορεί να μην είναι ένα ανοιχτό κόμμα και να μην έχει άμεσους δεσμούς με την κοινωνία. Άρα, είναι ζήτημα ταυτοτικό και φυσιογνωμικό η διεύρυνσή μας, αλλά και ρεαλιστικό σε σχέση με την προσέγγιση της εκλογικής δυναμικής και της οργανωτικής βάσης».\nΑναφερόμενη στην κυβερνητική πολιτική επισήμανε ότι «το αναπτυξιακό μοντέλο της κυβέρνησης δεν είναι καινούργιο, το γνωρίσαμε στη χώρα και ήταν αυτό που την οδήγησε σε μεγάλο βαθμό στη χρεοκοπία. Η κυβέρνηση μιλά για μία ανάπτυξη η οποία θα επιτυγχάνεται στη βάση της συμπίεσης μισθών και εργατικών δικαιωμάτων, αλλά και στη βάση μίας κρατικοδίαιτης επιχειρηματικότητας. Είναι ένα μοντέλο που είχε τραγικές συνέπειες για την οικονομία και τους εργαζόμενους».\nΗ κ. Αχτσιόγλου τόνισε ακόμα ότι «μέσα σε τρεις μήνες διακυβέρνησης της ΝΔ έχουμε τρία εξαιρετικά αρνητικά ρεκόρ στην αγορά εργασίας. Τον Ιούλιο ρεκόρ στις απολύσεις, τον Αύγουστο ρεκόρ στη μερική απασχόληση και τον Σεπτέμβριο τη χαμηλότερη επίδοση τετραετίας στις νέες θέσεις εργασίας, με μείωση 60% σε σχέση με τον περσινό Σεπτέμβριο. Η πολιτική που έχει δώσει σαφές μήνυμα στην αγορά ότι μπορεί να προχωρά ξανά σε συμπίεση μισθών και δικαιωμάτων παράγει ήδη εξαιρετικά αρνητικά αποτελέσματα».\nΑντιθέτως, υπογράμμισε, «τα τελευταία χρόνια, αν και παρέμεναν μεγάλα προβλήματα, είχαμε πορεία προς μία καλύτερη επόμενη μέρα, με μείωση της ανεργίας κατά περίπου 10 ποσοστιαίες μονάδες και αύξηση των θέσεων εργασίας».


Ξένες σειρές.. - Σελίδα 6\nαπό The Sorting Hat Δευ Δεκ 07, 2020 1:06 am\nΤελείωσε το Supernatural. Δεν ξέρω πως να νιώσω .\nαπό Alviva Black Δευ Δεκ 07, 2020 3:59 am\nLuna Scamander έγραψε: είχα ξεκινήσει έτσι για χαλαρά το Gilmore girls, αλλά μετά το παράτησα (κλασικά ) και μετά δεν ξέρω. Δεν ξέρω τι με κρατάει πια\nαγαπάω τόσο πολύ αυτή την σειρά. θα έριχνα ένα καλό rewatch κάποτε.\nθέλω να παντρευτώ την Λόριλαι\nαπό fanny Πεμ Δεκ 10, 2020 6:50 am\nΠεριμένω να ξεκινήσει ξανά το Cobra Kai. Μας σκάσανε...\nαπό FLEUR258 Παρ Δεκ 11, 2020 9:38 pm\nfanny έγραψε: Περιμένω να ξεκινήσει ξανά το Cobra Kai. Μας σκάσανε...\nΕγώ το βλέπω αυτες τις μέρες δεν το είχα δει και έχω κολλήσει,είναι πάρα πολύ ωραίο!\nΕπίσης είδα το The Queen's Gambit αξαιρετικο\nΕίδα ακόμα το the end of the fu**ing world,και αυτό μου άρεσε πολύ!\nΚαι τώρα βλέπω το The Alienist. Έχει πολύ δυνατούς ηθοποιούς\nAlviva Black έγραψε: ^Απορρίπτεται τότε\nεεεε όχιιιι μην απορίπτεις το Queens Gambit,η υπόθεση όντως ακούγεται βαρετή,αλλά είναι παααρα πολυ ωραιοοο!! Αλήθεια πιστευώ θα σου αρέσει\nαπό Hecate Κυρ Δεκ 13, 2020 8:59 pm\nΈκανα Netflix, τελευταία απ' όλη την Ελλάδα, και βλέπω Bojack Horseman στα 20 λεπτά ελεύθερου χρόνου που έχω καθημερινά.\nαπό Alviva Black Τρι Δεκ 15, 2020 2:43 pm\nFLEUR258 έγραψε: εεεε όχιιιι μην απορίπτεις το Queens Gambit,η υπόθεση όντως ακούγεται βαρετή,αλλά είναι παααρα πολυ ωραιοοο!! Αλήθεια πιστευώ θα σου αρέσει\nτο λένε όλ@ συνέχεια βασικά οπότε ίσως το προσπαθήσω\nΒλέπει κάποι@ Euphoria να πει γνώμη για το νέο επ;\nΉταν πολύ όμορφο αλλά με καταθλίβει (που είναι λογικό, οκ)\nαπό The Sorting Hat Τετ Δεκ 16, 2020 11:39 pm\nΈχω δει Euphoria αλλά δεν έχω δει το νέο επεισόδιο, περιμένω να μαζευτούν λίγα .\nαπό Wise Luna Πεμ Δεκ 17, 2020 6:11 pm\nΤελείωσα τη δεύτερη σεζόν της σειράς Έτερος Εγώ. Είναι τέλειο!\nαπό Cassandra Black Παρ Δεκ 18, 2020 11:53 pm\nΞεκίνησα κι εγώ Queen's Gambit, έχει μεγάλο ενδιαφέρον.\nαπό Mirabelle Salvatore Σαβ Δεκ 19, 2020 12:19 am\nΞεκίνησα δεύτερη σεζόν Mandalorian, δεύτερη σεζόν His dark materials, θέλω να ξεκινήσω umbrella academy αλλά λέω άσε κι κάτι για μετά μη τα φας όλα τώρα, περιμένω Bridgerton με αγωνία.\nΤελείωσα το medici με σοφτεξ παραδίπλα, αριστούργημα, γενικά θέλω να απέχω απ τα ιστορικά , αλλά θα μου πεις το Bridgerton τι είναι;! Κι θα σου απαντήσω: το Gossip Girl του Regency era\nαπό The Sorting Hat Πεμ Δεκ 24, 2020 3:09 pm\nΒλέπω Sense8 .\nαπό FLEUR258 Τρι Δεκ 29, 2020 5:40 pm\nΝαιιιιι θα σου αρέσει!!\nWise Luna έγραψε: Τελείωσα τη δεύτερη σεζόν της σειράς Έτερος Εγώ. Είναι τέλειο!\nΑχ και αυτό έχω ακούσει ότι είναι καλό και δεν το έχω δει.\nΕγώ περιμένω τώρα καινούργια σεζόν από Cobra Kai και Σαμπρίνα!\nΕνώ παράλληλα βρίσκομαι στην 3η σεζόν Breaking Bad(πολύ καλό,το είχα ακουστά ότι είναι τόσο καλό και το ξεκίνησα ) και βλέπω και την 2η του His dark Materials.\nΠου και που βλέπω κανένα επισόδειο απο good place\nαπό Mr. Ollivander Τρι Δεκ 29, 2020 9:23 pm\nΕίδα το Brooklyn Nine-Nine και ήταν πολυ πολυ καλό\nαπό Cassandra Black Πεμ Ιαν 14, 2021 1:05 pm\nΕίδα Bridgerton και History of Swear Words\nΈχω ξεκινήσει και το The Stand.\nαπό Luna Scamander Πεμ Ιαν 14, 2021 1:51 pm\nΈχω ξεκινήσει μια πολύ ωραία σειρά στο νέτφλιξ, αν και παιδικό. Λέγεται ο πρίγκιπας δράκος!\nαπό The Sorting Hat Πεμ Ιαν 14, 2021 7:05 pm\nThe Sorting Hat έγραψε: Βλέπω Sense8 .\nΕίδα επίσης την νέα σίζον του Cobra Kai, την μία σίζον του See (από AppleTV με τον Jason Momoa) και βλέπω επιτέλους το His Dark Materials (είδα την πρώτη, ξεκίνησα την δεύτερη).\nαπό Lord Voldemort Σαβ Μαρ 06, 2021 11:07 pm\nΕίδα το The Morning Show με Jennifer Aniston και Steve Carell ! Είναι μια σειρά με επίκαιρο θέμα ,προσεγμένο cast και μεγάλο budget (Apple Tv). 1 σεζόν έχει μέχρι τώρα και 10 επισόδεια.\nαπό Alviva Black Κυρ Μαρ 21, 2021 12:31 pm\nEπειδή είμαι σε καραντίνα προσπαθώ να δω όσες περισσότερες μπορώ, αν και τώρα έκανα μια κοιλιά\nJulie and the Phantoms, λίγο παιδικό και καμμένο, αλλά όμορφο με πολύ συναισθηματικές σκηνές. Eπίσης έχει ΦΟΒΕΡΑ τραγούδια. Ακριβώς το στιλ μου. Nickelodeon could never.\nUnorthodox: πραγματικά φοβερό, θεωρώ ότι πρέπει να το δουν όλ@. Αλλά νομίζω τελείωσε κάπως απότομα. Αν μου το επέτρεπε το attention span μου, θα ήθελα να διαβάσω το βιβλίο. Επίσης η πρωταγωνίστρια σε μερικές φάσεις είναι ΙΔΙΑ η Ελένη Ράντου.\nThe Hunted: Encore : μουσικό parody web series με vampire slayers, στην αρχή φαίνεται σαν να το έχει σκηνοθετήσει η Καραδήμου αλλά τελικά κατάλαβα ότι είναι πολύ καλό για το είδος του. Τα τραγούδια ειναι τζαμς, και το προτείνω\nZoey's Extraordinary Playlist: είναι μουσικό οπότε είμαι biased. Τα καβερς δεν με ενθουσιάζουν πάντα αλλά επειδή ζω για κάτι τέτοια τα απολαμβάνω. Tα dance numbers τα βρίσκω λίγο έξτρα και βαρετά, αλλά ίσως φταίει ότι δεν είμαι του χορού. Έχει αρκετά cringe-worthy πράγματα αλλά και πολύ συναισθηματικές σκηνές και όμορφα storylines, έχω ρίξει πολύ κλάμα. Kudos για τον πρώτο (τουλάχιστον έτσι νομίζω) gender-fluid χαρακτήρα που έχω δει σε σειρά και για τα storylines του.\nBridgerton: έχω ΠΟΛΛΑ σχόλια αλλά θα συγκρατηθώ. Πολύ ευχάριστη έκπληξη, δεν περίμενα να μην βαρεθώ σειρά εποχής, ειδικά με τόσο μεγάλα επεισόδια. Δεν βαρέθηκα ούτε στιγμή και πάντα ήθελα να δω την συνέχεια. Συμπαθητικοί χαρακτήρες, αν και ίσως θα μπορούσαν να έχουν αναπτυχθεί περισσότερο. Είναι τόσοι πολλοί, βέβαια, που δεν προλάβαιναν σε μία σεζόν. H Eloise έγινε αυτόματα από τους αγαπημένους τηλεοπτικούς χαρακτήρες μου έβερ. Επίσης η σειρά κατάφερε να με κάνει όχι απλά να συμπαθήσω αλλά να γίνω και αρκετά invested σε στρέιτ ζευγάρι, κάτι που συμβαίνει μια φορά την χιλιετία, άρα αυτό λέει πολλά.\nαπό Cassandra Black Πεμ Μάης 06, 2021 10:17 pm\nBad Batch και τα μυαλά στο μπλέντερ.\nΜου άρεσε πάρα πολύ το WandaVision και πολύ ευχάριστη έκπληξη (αν και nonfiction) το Age of Samurai\nαπό Hecate Τρι Μάης 11, 2021 10:33 pm\nΜπήκα Netflix μετά από 2 μήνες γιατί λέω τσάμπα το πληρώνω, είδα ότι έχει όλα τα Star Trek και σταμάτησα κάθε τι παραγωγικό στη ζωή μου. Είχα να κάνω μαραθώνιο σειράς κοντά δεκαετία και κάθησα και είδα 5 επεισόδια Voyager ξημερώματα Τετάρτης. Εργάσιμης. Με deadline την επόμενη.\nΗ τρέχουσα ημερομηνία/ώρα είναι Παρ Οκτ 22, 2021 4:10 am


NEWS: Ο «ΛΥΚΟΣ» ΕΡΝΤΟΓΑΝ ΔΕΝ ΚΡΥΒΕΤΑΙ ΠΙΑ! ΠΟΙΑ Η ΕΠΟΜΕΝΗ ΚΙΝΗΣΗ ΤΟΥ ΑΝ ΓΙΝΕΙ ΣΟΥΛΤΑΝΟΣ\nΜε λιγότερο από ένα μήνα να απομένει για το δημοψήφισμα στην Τουρκία ο Ρετζέπ Ταγίπ Ερντογάν προλειαίνει το έδαφος για την επόμενη μέρα.\nΣυνεχίζοντας τις περιοδείες του ανά την επικράτεια για να υπερασπιστεί το «ναι» στη συνταγματική αναθεώρηση που θα τον καταστήσει απόλυτο κυρίαρχο βρέθηκε και στο Τσανάκαλε. Από εκεί εξέφρασε την προσδοκία του ότι η τουρκική βουλή μετά το δημοψήφισμα της 16ης Απριλίου μέσω του οποίου σχεδιάζει την επέκταση των εξουσιών, θα επαναφέρει τη θανατική ποινή.\nΗ Τουρκία είχε καταργήσει τη θανατική ποινή το 2004 στα πλαίσια των προσπαθειών της να ενταχθεί στην Ευρωπαϊκή Ένωση, πράγμα που σημαίνει ότι αν υπάρξει επαναφορά της εσχάτης των ποινών τότε η «πόρτα» της ΕΕ για την Άγκυρα θα κλείσει οριστικά.


Μάρκους, εσύ σουπερστάρ! - Νίκος Τζουάννης | The Experts - Novasports.gr\nΑρκεί μονάχα ένας παίκτης για να κάνει τη διαφορά σε ένα ντέρμπι και να κρίνει τον τελικό νικητή; Αν πρόκειται για τον Μάρκους Μπεργκ, τότε η απάντηση είναι καταφατική! Ο Σουηδός στράικερ του Παναθηναϊκού ήταν και πάλι ο ηγέτης της ομάδας του και έβαλε - όπως και στο ντέρμπι με τον Ολυμπιακό - την υπογραφή του στη σημαντική εκτός έδρας νίκης επί της ΑΕΚ.\nΤο ...buzzer beater του Μπεργκ στο 90ο λεπτό έδωσε πολύτιμους βαθμούς στο τριφύλλι, ενώ ο σούπερσταρ του Παναθηναϊκού είχε φροντίσει στο πρώτο ημίχρονο να κάνει ...άνω κάτω την άμυνα των "κιτρινόμαυρων" (στη φάση του πρώτου γκολ) και να στείλει τη μπάλα στα αντίπαλα δίχτυα μετά την έξοχη πάσα του Εμποκού. Συμμετοχή σε όλα τα τέρματα του τριφυλλιού με δύο τέρματα και ...μισή ασίστ, από τον "κανονιέρη" των πράσινων που βρίσκεται στα καλύτερα του και δείχνει ...ασταμάτητος.\nΠραγματικά μοιάζει με πολυτέλεια για το ελληνικό ποδόσφαιρο ένας παίκτης της ποιότητας του Μπεργκ και ευτυχία για το τριφύλλι να διαθέτει έναν από τους κορυφαίους επιθετικούς που έχουν αγωνιστεί στο πρωτάθλημα μας.\nΒέβαια, το ποδόσφαιρο είναι ομαδικό άθλημα και χρειάστηκε η σημαντική συνεισφορά και των υπόλοιπων παικτών για να πετύχει ο Παναθηναϊκός το στόχο νίκης και να φύγει από το Ολυμπιακό Στάδιο με τους τρεις βαθμούς.\nΗ "εκρηκτική" εμφάνιση των πράσινων στο πρώτο ημίχρονο ήταν για ...σεμινάριο και η κάκιστη παρουσία του τριφυλλιού στο δεύτερο μέρος παράδειγμα προς αποφυγή. Ο Παναθηναϊκός έκανε τα πάντα σωστά στα πρώτα σαρανταπέντε λεπτά, έπαιξε ολοκληρωτικό ποδόσφαιρο και μάλλον αδικείται από τα - μόλις - δύο γκολ που πέτυχε σε αυτό το διάστημα. Όμως οι πράσινοι είχαν εντελώς διαφορετική εικόνα στο δεύτερο ημίχρονο. Έμοιαζε σαν κάποιος να ...κατέβασε το διακόπτη στο off και οι παίκτες του τριφυλλιού - παρά τις φωνές του εξοργισμένου Ουζουνίδη - είχαν επαναπαυτεί στο 2 - 0 και μάλλον θεώρησαν ότι το παιχνίδι είχε τελειώσει από το ...πρώτο ημίχρονο. Οι γηπεδούχοι πίεσαν ασφυκτικά, οι πράσινοι έκαναν το ένα λάθος μετά το άλλο, έχασαν την αυτοσυγκέντρωση τους μετά το πρώτο τέρμα της ΑΕΚ και λίγο έλειψε να χάσουν τα ...αυγά και τα πασχάλια, αν δεν ήταν στο γήπεδο ο Μπεργκ.\nΔεν νομίζω ότι χρειάζεται μεγάλη σκέψη για να βρεθεί ο MVP του Αθηναϊκού ντέρμπι. Ο Μάρκους Μπεργκ ήταν - με διαφορά - ο κορυφαίος παίκτης του γηπέδου, ενώ τον άτυπο τίτλο θα διεκδικούσε και ο Λούκας Βιγιαφάνιες, αν ήταν αποτελεσματικός στην τελική προσπάθεια. Εξαιρετικό παιχνίδι από τον Μολέντο που ήταν "βράχος" στην άμυνα, "μαχητικός" ο Κουλιμπαλί, πολλά τρεξίματα από τους Κουρμπέλη και Ζέκα, οι οποίοι όρθωσαν ένα ...τείχος στη μεσαία γραμμή, ενώ θετικοί ήταν οι Κλωναρίδης και Εμποκού στο - καλό - πρώτο ημίχρονο.\nΜεγάλο μερίδιο της επιτυχίας αναλογεί και στον Μαρίνο Ουζουνίδη. Στον άνθρωπο που έχει καταφέρει να ...μεταμορφώσει τον "άχρωμο" Παναθηναϊκό του Στραματσόνι - μέσα σε σύντομο χρονικό διάστημα - σε ΟΜΑΔΑ.


Radio Gamma: 11/08/13\nΑπ' τη μια μπατσο-ασύρματος, απ' την άλλη ψυχή βαθιά: Με ποιον είσαι;\nMετά το πρώτο σοκ, ας προσπαθήσουμε να βάλουμε τα πράγματα σε μια σειρά\nΜε σημείο εκκίνησης, όχι την εισβολή, αλλά λίγες ώρες νωρίτερα όταν η κυβέρνηση* “τακτοποιούσε” στη Βουλή το θέμα των ψηφιακών αδειών. Η μόνη λοιπόν ανοιχτή «πληγή» στον κόσμο της τιβί που απέμενε ήταν η ενοχλητική (γι' αυτούς) κατάληψη (κατ' αυτούς) του Ραδιομεγάρου της ΕΡΤ. Βάλανε λοιπόν τους χακί μπράβους τους, μέσα στα άγρια χαράματα να την κλείσουν. Με το μυαλό του μπράβου δεν περιμέναμε κάτι καλύτερο: ούτε λουκέτο δεν είχανε, στην αλυσίδα έβαλαν χειροπέδες.\nΧειροπέδες και σε όποιον δεν αρέσει... να πάει στη Βόρεια Κορέα.\nΤα συμβόλαια όμως, έχουν δύο αντισυμβαλλόμενα μέρη. Έτσι, μόλις ξημέρωσε ο Θεός (sic) τη μέρα, το έτερο μέρος, τα κανάλια, υλοποίησε το δικό του μερίδιο. Όπως φάνηκε, το συμβόλαιο όριζε ως υποχρέωσή τους τα εξής: «δεν είδα, δεν άκουσα, δεν μεταδίδω». Μία γύρα με το τηλεκοντρόλ αρκεί: η ζωή στην τιβί συνεχίζεται σαν να μην συνέβη τίποτα. Η κυριαρχία της εικόνας “ασφυκτική”. Κι αφού δεν το έδειξε η τιβί, η εισβολή αλά Πολυτεχνείο και τανκς του '73, δεν έγινε ποτέ. Οι μπατσο-ασύρματοι δεν έπαιξαν ποτέ καθώς τα ΜΑΤ μπούκαραν στο στούντιο για να κλείσουν τα μικρόφωνα και να δώσουν “εντολή σιωπής” στη φωνή των αγωνιζόμενων εργαζόμενων της ΕΡΤ. Στη φωνή μας.\n“Μα η αστυνομία απλά τη δουλειά της έκανε”, θα μας πούνε. Το ίδιο απαντάει και η ίδια άλλωστε, όταν τη ρωτάνε γιατί χτυπάει τόσο λυσσαλέα κάθε κοινωνική διεκδίκηση: “εγώ τη δουλειά μου κάνω”. Παραλίγο να βρίσκαμε σημείο συμφωνίας, διότι υπό μία έννοια πράγματι, τη δουλειά της έκανε: υπηρέτες, σκυλιά των συμφερόντων. Μα έρχεται το αμείλικτο ερώτημα: από πότε έγινε η ντροπή δουλειά ρε παιδιά; Καλύτερα άνεργοι εφόρου ζωής... Στοίχημα τώρα είναι να μην συνηθίσουμε στον ήχο του μπατσο-ασύρματου. Οφείλουμε να επιβάλουμε στον εαυτό μας, αυτός ο ήχος, που τον ακούμε από την ΕΡΤ και τη Χαλκιδική μέχρι τους εργατικούς αγώνες στην ACS, να μας κάνει πάντα να ανατριχιάζουμε, όπως σήμερα, όπως χθες.\nΣαμαράς- Βενιζέλος- Δένδιας- Άδωνις πανηγυρίζουν για την “εφαρμογή της νομιμότητας”. Μας λένε ότι έπρεπε να λήξει η “κατάληψη”, έπρεπε να πατάξουν την “ανομία”. Οσονούπω (και πολύ άργησαν) θα ζητήσουν, με ύφος αυστηρό, με το δάχτυλο υψωμένο, φορώντας τις γραβάτες τους, να καταδικάσουμε τη βία “από όπου κι αν προέρχεται”. Ο ήχος του μπατσο-ασύρματου, τα πανηγύρια τους, η απαίτηση της καταδίκης, οι γραβάτες τους: είναι δύσκολο, το λιγότερο, να κρατήσεις το μυαλό σου καθαρό, τη σκέψη σου ψύχραιμη, την οργή σου σε επιτρεπτά (με όρους αποτελεσματικότητας) όρια.\nΤρέχουμε γρήγορα, λοιπόν, στην αγκαλιά ενός μεγάλου που φωτίζει ακόμη σήμερα, με πείσμα, το σκοτάδι που θέλουν να μας επιβάλουν. Ανατρέχουμε σε έναν στίχο που μελοποίησε η ψυχή, η… ψυχή βαθιά του τρίτου προγράμματος (ναι, αυτού που έκλεισαν ο πρώην γκόμενος της Βίσση και ο πρώην βοηθός της Ρούλας): «με φωτιά και με μαχαίρι, πάντα ο κόσμος προχωρεί».\nΕπαναλαμβάνουμε: «με φωτιά και με μαχαίρι, πάντα ο κόσμος προχωρεί». Ο στίχος που ακούστηκε από τα ίδια μικρόφωνα, αυτά που σήμερα το πρωί “έπαιζαν” τους ασύρματους της αστυνομίας.\nKρατάμε και τους δύο ήχους, σαν εκπροσώπους των δύο κόσμων που συγκρούονται σήμερα. Τους κρατάμε και τους δύο, γιατί η σύγκρουση έχει πάντα το δικό της τρόπο να φωτίζει τον δρόμο της αξιοπρέπειας…\nΥ.Γ. Δέκα μέρες πριν από την επέτειο του Πολυτεχνείου, 7 Νοέμβρη σήμερα, καταδικάζουμε τις αναλογίες από όπου και αν προέρχονται.\n* Η κυβέρνηση. Η ελληνική κυβέρνηση, όχι οι «ξένοι κατακτητές», ούτε τα «νεφελίμ». Αυτή που «σύμφωνα με τους υπολογισμούς των τεχνικών κλιμακίων της τρόικας» έχει χαρίσει σε καναλάρχες και εφοπλιστές 2,5 δισ. Η κυβέρνηση του 44% αύξηση κερδών για τις 500 πιο κερδοφόρες επιχειρήσεις. Για την ακρίβεια, η κυβέρνηση με τη συνενοχή της ΔΗΜΑΡ, η οποία μάλιστα έσπασε και το «σκληρό» της εμπάργκο στο κατασκεύασμα που ακούει στο όνομα «ΔουΤού».\n* φωτογραφία: Μάριος Λώλος\nΣούπερ Λιγκ: Ο Παππάς στο ντέρμπι Ολυμπιακός-ΠΑΟΚ\nΤο ντέρμπι της 11ης αγωνιστικής της Σούπερ Λίγκας ανάμεσα στον Ολυμπιακό και τον ΠΑΟΚ στο "Γ. Καραϊσκάκης" θα διευθύνει ο Ανδρέας Παππάς του Συνδέσμου Αθηνών.\nΠουράκια γαλακτομπούρεκου με φρούτα\n500 γρ. φύλλα κρούστας (12 φύλλα)\n250 γρ. βούτυρο ανάλατο αγελαδινό, λιωμένο\nΕλεύθερο Wi-Fi: με τον μετρητή στο χέρι;\nΕμένα πάλι όταν άκουσα την εξαγγελία του πρωθυπουργού για το wi-fi, μου ήρθαν άμεσα στο νου οι κίνδυνοι από την ανάδειξη αυτής της «τρέλας» των ασύρματων δικτύων και της ασύρματης επικοινωνίας. Και δεν εννοώ τους κινδύνους από την ασφάλεια των δεδομένων που διακινούνται, αλλά τους κινδύνους για την ίδια την υγεία των πολιτών.\nΔεν χρειάζεται να μελετήσει κανείς τα χιλιάδες άρθρα, το μόνο που χρειάζεται είναι να κάνει μια μέτρηση της ακτινοβολίας με έναν κοινό οικιακό μετρητή π.χ. στο router, στο κινητό, στο ασύρματο τηλέφωνο, στην κεραία wi-fi του laptop, στον φούρνο μικροκυμάτων κ.λπ. Μετά είναι σίγουρο ότι θα… τρέχει να απομακρύνει τις συσκευές από τις θέσεις που κοιμάται ή περνάει πολλές ώρες της ημέρας, ή θα τρέχει να βάλει καλώδια για να μετατρέψει τα δίκτυα σε ενσύρματα ή θα τρέχει να αγοράσει τηλέφωνο με… καλώδιο και hands-free για το κινητό. Ειδικά αν έχει παιδιά. Κι αυτό επειδή οι «εκ του σύνεγγυς» μετρήσεις είναι κατά κανόνα πολύ μεγαλύτερες από το επιτρεπόμενο όριο για τη «διαρκή» έκθεση (5,8 mWatt/m2) κι ακόμη επειδή το αποτέλεσμα των ακτινοβολιών είναι αθροιστικό. Μόνο το παράδειγμα του ασύρματου τηλεφώνου που συνήθως τοποθετείται κοντά στο προσκέφαλό μας (πχ. σε κομοδίνο) και που σε μια ενδεικτική μέτρηση η βάση του εκπέμπει «συνεχώς» -την ώρα που εμείς… κοιμόμαστε- πάνω από διπλάσια ακτινοβολία (μετρήθηκε 11,5 mWatt/m2) από το όριο, είναι αρκετό. Ποιος αλήθεια όταν αγοράζει ασύρματο τηλέφωνο ελέγχει αν είναι τεχνολογίας ECO ή ECO+ ώστε να έχει περιορισμένη (όταν λειτουργεί) ή καθόλου ακτινοβολία (όταν απλά είναι τοποθετημένο στη βάση του);\nΘα μου πείτε η ψηφιακή οικονομία, η ηλεκτρονική διακυβέρνηση, η ευκολία στη διακίνηση των δεδομένων και χίλια άλλα ηχηρά παρόμοια. Θα μου πείτε ακόμη ότι οι κεραίες Wi-Max που ήδη εγκαθίστανται από τις εταιρείες τηλεπικοινωνιών σε διάφορα σημεία των πόλεων είναι κατά πολύ φθηνότερες από τα ενσύρματα δίκτυα χαλκού ή οπτικών ινών. Αναρωτιέμαι όμως: Όμορφος κόσμος… ψηφιακός, αγγελικά πλασμένος; Κι ακόμη οι νέοι μας πρέπει να γνωρίζουν τα πάντα χωρίς αδιαφανή κλειστά κουτιά. Όλα τα καλούδια της τεχνολογίας που μας προσφέρονται έχουν και σκοτεινή πλευρά και θα πρέπει να είμαστε φειδωλοί και προσεκτικοί στη χρήση τους. Οι πολιτικοί μπορεί να εξαγγέλλουν, εμείς όμως πρέπει να προσέχουμε.\nΣίγουρα οι ειδικοί θα έχουν και ειδικότερες προτάσεις. Εμείς περιοριζόμαστε στην απλή λογική που, για την ασύρματη επικοινωνία, λέει: η ισχύς της ακτινοβολίας που εκπέμπεται είναι αντιστρόφως ανάλογη (του τετραγώνου) της απόστασης. Αρκεί να ξέρουμε τι εκπέμπει η κάθε συσκευή και σε ποια απόσταση ο υπο-πολλαπλασιασμός της οδηγεί τελικά στα επιτρεπτά για την υγεία μας όρια. Εδώ οι αρχές της «πρόληψης» αλλά και της «προφύλαξης» βρίσκουν πανηγυρικά τον ρόλο τους. O νοών νοείτω.\nΠορδές να διαλυθούνε οι μομφές\nΤον αξιότιμο πελάτη της ταβέρνας στο Λουτράκι επικαλείται ο πρωθυπουργός για να τονίσει πως ο λαός ζητάει να προχωρήσει μπροστά. Έτσι, εξήγησε πως δεν φοβάται τις μομφές του παρελθόντος και δηλώνει αποφασισμένος να μην κάνει πίσω, ειδικά τώρα που θα κάνει τέσσερα βήματα και θα αντιμετωπίσει πέντε πράγματα για την έξοδο από την κρίση.\nΟ Σαμαράς αναφέρθηκε σε κάποιους και τους κατηγόρησε πως θεωρούν μομφή όλα όσα ο ίδιος φαντάζεται πως συμβαίνουν επί κυβερνήσεώς του.\nΣύμφωνα με τα λεγόμενά του, πιστεύει στην Ελλάδα, γι’ αυτό έχει φροντίσει να την τεμαχίσει για να την χαρούν όσοι προσφέρουν τα περισσότερα. Επίσης, πιστεύει σε πρωτογενή πλεονάσματα, γεγονός που σημαίνει πως οι σχέσεις του με το Θεό περνούν γερή κρίση. Ειδικά μετά τη στάση που κράτησε ο τελευταίος κατά την τελευταία διαπραγμάτευση.\nΟ πρώην φίλος της Άννας Βίσση πιστεύει πως έχει περάσει από την ύφεση στην ανάπτυξη, πράγμα που μάλλον οφείλεται στην αλλαγής φαρμακευτικής αγωγής.\nΠιστός δήλωσε και στη νομιμότητα, πυροδοτώντας σενάρια περί παραίτησής του.\nΟι μομφές του παρελθόντος δεν τον τρομάζουν, και ίσως μετά από αυτή τη δήλωση κάποιος θα πρέπει να του εξηγήσει πως την πρόταση δυσπιστίας δεν την κατέθεσε ο φίλος του ο Γιώργος. Σήμερα τον μέμφεται η μεγάλη πλειοψηφία της ελληνικής κοινωνίας.\nΟ Αντώνης Σαμαράς, αν εξασφαλίσει την ψήφο εμπιστοσύνης από τα λαμόγια του ΠΑΣΟΚ και τους Καραμανλο-λαϊκό-άκρο-δεξιούς βουλευτές του, θα κάνει τέσσερα βήμματα μικρά για τον άνθρωπο, τεράστια όμως για την ανθρωπότητα.\nΘα πιει το πλεόνασμα αίματος που έχει ήδη ρουφήξει από τον ελληνικό λαό, θα διδάξει ελπιδοφόρα αριθμητική (αυτή που μεγαλώνει το χρέος την ώρα που διαγράφει μέρος του), θα βγει στις αγορές της γειτονιάς του (αφού όπως είπε “δεν είναι μακριά”) και θα βρει την ανάπτυξη και θα την πετύχει. Στο δόξα πατρίς-θρησκεία-οικογένεια.\nΜετά απ’ αυτά θα περάσει στην επόμενη πίστα, όπου θα του επιτεθούν η φοροδιαφυγή, οι υψηλοί φόροι, η ανομία, η γραφειοκρατία και η δημόσια σπατάλη.\nΑν ο Σαμαράς νικήσει, στην τελική πίστα θα αντιμετωπίσει τον Μητσοτάκη.\nΑιφνιδιάστηκε η κυβέρνηση από την πρόταση μομφής που κατέθεσε ο Αλέξης Τσίπρας\nΑλλιώς είχε σχεδιάσει τον ενταφιασμό της δημόσιας τηλεόρασης, διαφορετικά είχε μεθοδεύσει να περάσει στα μουλωχτά το "δωράκι" στη διαπλοκή με τις άδειες των ψηφιακών καναλιών. Από το πρωί, μετά την αστυνομική εισβολή στην ΕΡΤ, με τους υπουργούς κρυπτόμενους, ανέλαβαν ρόλο εισαγγελέα ο Βορίδης, ο Κεδίκογλου και διάφοροι άλλοι. Προσπάθησαν να εμφανίσουν το σκάνδαλο της ΕΡΤ ως πρόβλημα διασάλευσης της δημόσιας τάξης και παραβίασης της δημόσιας ιδιοκτησίας. Δηλαδή επιχείρησαν να ευτελίσουν ένα κεντρικό πρόβλημα δημοκρατίας, αυτό που αφορά την ενημέρωση και τον πολιτισμό, σε θέμα... "ανακατάληψης", τύπου Βίλλας Αμαλία!\nΓια δεύτερη, όμως, φορά έπεσαν έξω. Τον περασμένο Ιούνιο δεν είχαν προβλέψει τις αντιδράσεις που θα προκαλούσε το πραξικόπημα στην ΕΡΤ. Άργησαν να καταλάβουν ότι με την πράξη τους γλίστρησαν ακόμη πιο ακροδεξιά, με αποτέλεσμα να προκαλέσουν κοινωνική κατακραυγή, διεθνείς αντιδράσεις, κυβερνητική κρίση και άτακτη υποχώρηση στις δημοσκοπήσεις των εναπομεινάντων κυβερνητικών κομμάτων. Η περίοδος από τον Ιανουάριο, όπου η Ν.Δ. και ο Σαμαράς κατέγραφαν, έστω χαμηλά, πρωτιά στις δημοσκοπήσεις, τελείωσε ανεπιστρεπτί τον Ιούνιο.\nΧθες, με την ολοκλήρωση του πραξικοπήματος στην ΕΡΤ, η κυβέρνηση βούλιαξε ακόμη περισσότερο στο πεδίο της αντιδημοκρατικής εκτροπής. Αυτή τη φορά, όμως, το θέμα της ΕΡΤ, δηλαδή το θέμα της Δημοκρατίας, έπεσε σε μια καυτή πολιτική συγκυρία. Ακόμη και το πιο σταθερό στήριγμα της κυβέρνησης, η τρόικα, θέτει νέους όρους για την εμπιστοσύνη που της παρέχει. Η περιβόητη πολιτική διαπραγμάτευση ξεχάστηκε, ενώ η μεγάλη πλειοψηφία της κοινωνίας διαπιστώνει περαιτέρω καταβαράθρωση του επιπέδου ζωής της.\nΟ Σαμαράς ερμήνευσε λάθος την αμηχανία που δείχνει η κοινωνία. Θεώρησε ότι οι πολίτες εκβιάζονται και ότι η κρίση πειθαναγκάζει. Ακόμη κι έτσι, όμως, η κυβέρνηση στερείται λαϊκής νομιμοποίησης. Γι' αυτό ο Σαμαράς φοβάται τις εκλογές και αποφεύγει την πολιτική έκθεσή του σε περιβάλλοντα διαλόγου και ελέγχου, όπως η Βουλή. Προτιμά τις εικονικές συνεντεύξεις, όπου κι εκεί, όπως φάνηκε προχθές στο Mega, δίνει την εντύπωση πρωθυπουργού σε αποδρομή. Εμμονικός για τη "βία του ΣΥΡΙΖΑ", προσηλωμένος στη στρατηγική της έντασης, αδύναμος να υποστηρίξει το success story, έρμαιο των πιστωτών, χωρίς στρατηγική για τη θρυλούμενη πολιτική διαπραγμάτευση.\nΣ' αυτή τη συγκυρία η πρόταση δυσπιστίας που κατέθεσε ο ΣΥΡΙΖΑ δεν είναι ένα επικοινωνιακό τέχνασμα. Πρόκειται για πολιτική πρωτοβουλία που αποσκοπεί να θέσει όλους τους βουλευτές ενώπιον των ευθυνών τους. Κανείς δεν θα κρυφτεί ξανά πίσω από το αδειανό πουκάμισο του "εθνικού σωτήρα". Η δημοκρατία επιβάλλει πολιτική ειλικρίνεια και ολοκληρώνει τα πολιτικά αποκαλυπτήρια των κομμάτων και των πολιτικών προσώπων, τα οποία επινοούν σχέδια "σωτηρίας της χώρας" και νομίζουν πως μπορούν να κάνουν καριέρα ως "μεσσίες"...\nΗ ψηφοφορία, την Κυριακή το βράδυ, ακόμη κι αν σφραγιστεί από την εκβιαστική ψήφο των βουλευτών του μνημονιακού μπλοκ, σηματοδοτεί την αφετηρία για την πορεία της δημοκρατικής ανατροπής, που θα αποκτήσει αδιαμφισβήτητη θεσμική αποκρυστάλλωση με την ψήφο στις (όποιες) κάλπες του Ιουνίου, απ' όπου θα αναδειχθούν οι νέοι δημοκρατικοί και προοδευτικοί συσχετισμοί.\nΥΓ.: Η αγωνιστική στάση των βουλευτών του ΣΥΡΙΖΑ, πρωί-πρωί στο Ραδιομέγαρο της Αγ. Παρασκευής, η χαρακτηριστική φράση του Ν. Βούτση προς την αστυνομική δύναμη που εμπόδιζε τους βουλευτές να μπουν στο Ραδιομέγαρο ότι "αυτόν τον δρόμο βάδισε ο Λαμπράκης", δίνουν τον πολυδιάστατο χαρακτήρα της δημοκρατικής μάχης, στη Βουλή και τους δρόμους. Αυτή είναι η νέα πραγματικότητα του ΣΥΡΙΖΑ.\nΑ2 εθνική μπάσκετ: “ΑΕΚ και Κόροιβος είναι τα βασικά φαβορί”\nΤο ντέρμπι κορυφής ανάμεσα σε Ψυχικό και Κόροιβο συγκεντρώνει (αναπόφευκτα) τα βλέμματα όλων αύριο Σάββατο (09/11, 17:00).\nΟι νεοφώτιστοι υποδέχονται το συγκρότημα του Βασίλη Νιπεργιάλη με στόχο να διευρύνουν το αήττητο σερί τους\nΠοιο είναι το δικό σου παραμύθι;\nΦέτος έγινα για πρώτη φορά μπαμπάς. Δεν θα αναφερθώ καθόλου στο πώς άλλαξε η ζωή μου και πώς νιώθω, διότι όσοι είναι γονείς γνωρίζουν και όσοι δεν είναι μάλλον δεν τους ενδιαφέρει. Θα σας πω όμως τι έκανα όσο περίμενα το παιδί μου να έρθει, με σκοπό να σας παρακινήσω να κάνετε κάτι ανάλογο.\nΚαταρχάς κράτησα ένα ημερολόγιο κατά τη διάρκεια της κύησης ώστε να καταγράψω τόσο τα συναισθήματα και τις σκέψεις σε κάθε φάση όσο και τις ιατρικές λεπτομέρειες και εξετάσεις μαζί με τις αγωνίες που είχαμε ανά διαστήματα. Θα ήθελα να μοιραστώ αυτό το ημερολόγιο κάποια στιγμή (ίσως σε μορφή μικρού βιβλίου ή σειρά άρθρων αν δείξει κάποιος εκδότης ενδιαφέρον) διότι σχεδόν πάντα αγνοούμε την οπτική γωνία του πατέρα στο θέμα της εγκυμοσύνης. Σε καμία περίπτωση η εμπειρία της γυναίκας που κυοφορεί δεν συγκρίνεται και ο ρόλος μας είναι πάντα βοηθητικός, αλλά ίσως αξίζει τον κόπο να μοιραστώ τη δική μου ματιά και κάποιες πληροφορίες στο μέλλον με άλλους υποψήφιους μπαμπάδες. Επίσης θεώρησα ότι θα ‘χε ενδιαφέρον και πλάκα περισσότερο για το παιδί μου να το διαβάσει όταν μεγαλώσει.\nΤο δεύτερο πράγμα που έκανα ήταν κάτι που μου ‘ρθε σαν ιδέα μια ανοιξιάτικη μέρα στο Καστρί όπου είχα πάει βόλτα λόγω ενός σεμιναρίου της συζύγου μου εκεί. Ασχολούμαι τόσο με την έρευνα όσο και με την επικοινωνία της επιστήμης οπότε έχω γράψει διάφορα βιβλία με ποικίλη θεματολογία. Ποτέ μου όμως δεν είχα γράψει κάτι για μικρά παιδιά εκτός από μικρά κείμενα για τις ανάγκες επιστημονικού θεάτρου που έκανα σε σχολεία πριν από μερικά χρόνια. Ρώτησα λοιπόν τον εαυτό μου τι θα ήθελα να διαβάσει το παιδί μου στα πρώτα του βήματα. Σίγουρα θα του αγοράσω μερικά από τα κλασσικά παραμύθια της αγοράς, αλλά θεωρώ ότι τα περισσότερα είναι γεμάτα χαζά στερεότυπα και δεν εμπεριέχουν καμία ουσιαστική γνώση. Θα προτιμούσα μικρές ευχάριστες ιστορίες που να συνδυάζουν την απλότητα με τη γνώση. Επειδή δεν είχα κάποια υπόψιν μου (χωρίς αυτό να σημαίνει ότι δεν υπάρχουν) αποφάσισα, εκεί στο Καστρί, να γράψω εγώ μία. Έγραψα ένα απλό και μικρό κείμενο που όμως φρόντισα να θέσει ερωτήματα και να δώσει κάποιες γνώσεις στο παιδάκι με έναν τρυφερό και ευχάριστο τρόπο. Με άλλα λόγια έγραψα μια μικρή παιδική ιστορία με άρωμα επιστήμης. Την άλλη μέρα έκανα διορθώσεις και ξεκίνησα να φτιάχνω στο λάπτοπ εικόνες για να το εμπλουτίσω. Δεν έχω καμία σχέση με το σχέδιο αλλά και ο πιο άσχετος σήμερα μπορεί να φτιάξει κάτι αξιοπρεπές με τη βοήθεια των υπολογιστών και του ίντερνετ. Λίγες μέρες αργότερα το έστειλα στον τυπογράφο και το αποτέλεσμα είναι ένα μικρό παιδικό βιβλίο που ονόμασα "Τα κρυμμένα χρώματα". Μακάρι να είχα τη δυνατότητα να το δώσω σε όποιον ενδιαφέρεται, χωρίς κόστος, αλλά επειδή αυτό δεν είναι δυνατό έφτιαξα και ένα βιντεάκι της μικρής ιστορίας ώστε να μπορεί να το διαβάσει στο παιδάκι ή ανιψάκι του όποιος και όποια το βρει ωραίο και αξιόλογο.\nΕκεί που θέλω όμως να καταλήξω είναι σε μια παρότρυνση. Πιστεύω ότι αξίζει τον κόπο ο καθένας να προσπαθήσει να γράψει μια παιδική ιστορία γι’ αυτό που κάνει ή τον ενδιαφέρει. Αν έχει τη δυνατότητα να το κάνει βιβλιαράκι, βίντεο ή ηχητικό αρχείο ακόμα καλύτερα, αλλά έτσι ή αλλιώς αξίζει η προσπάθεια. Ίσως φτιάχνεις σπίτια, σβήνεις φωτιές, πουλάς τρόφιμα, διδάσκεις παιδάκια, θεραπεύεις άρρωστους, επισκευάζεις μηχανήματα... ίσως, απλά, αγωνίζεσαι για να φτιάξεις το αύριό σου... σε κάθε περίπτωση όλα αυτά μπορούν να αποτελέσουν υλικό για συναρπαστικές ιστορίες που όχι μόνο θα σε δέσουν πιο πολύ με το παιδάκι που θα ‘χεις στο μυαλό σου όσο γράφεις αλλά και θα του δώσουν τις πρώτες πολύτιμες γνώσεις για κάτι συγκεκριμένο και τη ζωή γενικά. Είμαι σίγουρος πως ο καθένας μπορεί να ετοιμάσει κάτι που θα αρέσει διότι θα είναι αληθινό και γραμμένο με αγάπη. Σας εύχομαι έμπνευση, λοιπόν! Ό,τι όμορφο και χρήσιμο έχετε να μοιραστείτε δώστε το στα παιδιά σας και θα είναι το ομορφότερο δώρο που θα τους έχετε κάνει ποτέ.\nΗ αξία ενός πιστολέρο στα αμερικανικά γουέστερν αποδεικνυόταν από τις χαρακιές που είχε στην ξύλινη λαβή του περιστρόφου του. Όσο πιο πολλές οι χαρακιές, τόσο μεγαλύτερη η αξία, διότι κάθε χαρακιά αντιστοιχούσε και σε μια αποστολή που ο πιστολέρο είχε φέρει εις πέρας με επιτυχία.\nΑυτά στην οθόνη. Στην πραγματική ζωή, στο ελληνικό γουέστερν όπου συμμετέχουμε εκόντες άκοντες, τις πιο πολλές χαρακιές στη λαβή του ρεβόλβερ, μακράν περισσότερες από οποιονδήποτε άλλον, τις έχει ο Ευάγγελος Βενιζέλος, ο άνθρωπος των ειδικών αποστολών του καθεστώτος.\nΝόμος περί ευθύνης υπουργών, να μια χαρακιά. Χρέη των ΠΑΕ, κι άλλη χαρακιά. Πολιτιστική Προϊούσα Θεσσαλονίκης, αυτή κι αν ήταν χαρακιά. Ολυμπιακοί Αγώνες, νομιμοποίηση του the Mall, παραχώρηση του Ακροπόλ στον Μπατατούδη του ΠΑΟΚ, επιχείρηση αθώωσης του Άκη, Proton Bank- Λαυρεντιάδης, Ναυπηγεία Σακαραμαγκά- Σάφα, Λίστα Λαγκάρντ, PSI, μικρομολογιούχοι, δεκάδες οι χαρακιές στο ρεβόλβερ του Βαγγέλη, η μια πιο βαθιά από την άλλη.\nΟι χαρακιές δεν είναι ποτέ αρκετές, γι' αυτό ο Βαγγέλης έσπευσε να προσθέσει στο ρεβόλβερ του και την εισβολή στην ΕΡΤ. Ο Βενιζέλος την πήρε την απόφαση των χειροπέδων, εγώ με τον πρωθυπουργό, όπως θα έλεγε ο ίδιος. Αυτός που υποτίθεται ότι ήταν κατά του μαύρου στην ΕΡΤ, που πήγε τον Ιούνιο να ρίξει την κυβέρνηση-καλά, μη γελάτε, λέμε και καμία μπιπ να περάσει η ώρα-, τώρα περηφανεύεται επειδή έβαλε τα ΜΑΤ να διαλύσουν με τη βία το πείραμα της ανεξάρτητης ενημέρωσης.\nΑποκαταστήσαμε τη νομιμότητα, λένε ο ΕΓΩ και τα παπαγαλάκια του, αν και μα την πίστη μου, το να υπερασπίζεται ο Βενιζέλος τη νομιμότητα, είναι σα να υπερασπίζεται ο Καλιγούλας την μονογαμία.\nΌταν εκτελούσε τις ειδικές αποστολές επί παντοδυναμίας του ΠΑΣΟΚ, ο Ευάγγελος το έκανε με στυλ, με χάρη και με ευγλωττία που υπνώτιζε τους πρετεντέρηδες, όπως υπνωτίζει η φλογέρα τις κόμπρες και ζητώ συγγνώμη από τις κόμπρες. Τώρα που το ΠΑΣΟΚ οδεύει με μαθηματική ακρίβεια προς την εξαφάνιση του, καταπλακωμένο από τις πομπές και τις αμαρτίες του, ο Βαγγέλης έχει γίνει μπρουτάλ, φωνάζει, απειλεί, δείχνει με το δάχτυλο. Η δε ευγλωττία του, από φλογέρα έχει γίνει σφυρίχτρα της τροχαίας, παρόλο που οι πρετεντέρηδες εξακολουθούν ακόμα και τώρα να υπνωτίζονται. Και ζητώ συγγνώμη από τις κόμπρες.\nΦωνάζει ο Βαγγέλης και τραβάει τις χαρακιές αβέρτα. Τώρα τις έχει ανάγκη τις χαρακιές, τώρα πρέπει να αυξήσει την παραγωγικότητά του ως ο άνθρωπος των ειδικών αποστολών του καθεστώτος, μπας και σωθεί ο ίδιος, γιατί το κόμμα του δεν σώζεται με τίποτα. Ευτυχώς.\nCINETROLL: Στις ελληνικές αίθουσες η διαστημική περιπέτεια που πάει για Oσκαρ κι έκανε τον Τζέιμς Κάμερον να ζηλέψει\nΟ Τάσος (ΤΑΖ) Θεοδωρόπουλος με το «Gravity» ανακαλύπτει μια από τις πιο εντυπωσιακές τεχνικά ταινίες που γυρίστηκαν εδώ και χρόνια και παίζει σαν κριτικός (μπλιαχ) το παιχνίδι «ένα παιδί μετράει τα άστρα».\nΟι ποντικοί των αεροδρομίων κι εγώ\nΔεν έχω υπολογιστή από τις 13 Ιουλίου του 2013, κοντεύουν τέσσερις μήνες. To MacBook Pro μου (πολύτιμο αριστερό μου χέρι – καθότι αριστερόχειρ) κλάπηκε μέσα από τη βαλίτσα μου στην πτήση Βερολίνο-Αθήνα της Aegean. Δεν μπορούσα να το κρατώ στο χέρι, ως συνήθως, γιατί στη μία και μόνη χειραποσκευή που σου επιτρέπει η εταιρεία είχα κάτι εύθραυστο από ένα σπίτι που διαλυόταν και μεταφερόταν στην Αθήνα. Με όλη τη λανθασμένη εμπιστοσύνη που έτρεφα στις αερομεταφορές μας και χωρίς κανέναν δισταγμό τακτοποίησα το λάπτοπ στη μοναδική μου βαλίτσα. Η μόνη υποψία μήπως χαθεί η βαλίτσα και χάσω το λάπτοπ πέρασε αστραπιαία από το μυαλό μου και την έδιωξα ανεπιστρεπτί – είχα εμπιστοσύνη.\nΈφτασα στην Αθήνα. Η βαλίτσα δεν χάθηκε. Χάθηκε όμως το MacBook μέσα από τη βαλίτσα. Το διαπίστωσα όταν έφτασα σπίτι μου και πήγα να την ανοίξω. Η κλειδαριά έμοιαζε μπλοκαρισμένη, από το πλάι της βαλίτσας (τύπου Σάμσονάιτ) ξεπρόβαλαν χαρτιά, σαν να 'χαν μαγκώσει. Είχα τις ενδείξεις ότι η βαλίτσα είχε παραβιαστεί. Την άνοιξα. Όλα άθικτα, τακτοποιημένα, αμετακίνητα, ατσαλάκωτα. Ανέπνευσα ξαλαφρωμένη θεωρώντας ότι εγώ την είχα κλείσει (για μία φορά στην πολύχρονη, ενήλικη ζωή μου, άτσαλα). Όλα άθικτα; Έβγαλα την πρώτη στρώση των πραγμάτων, έβγαλα τη δεύτερη και ψηλάφισα για το λάπτοπ. Πουθενά. Άφαντο. Βγαλμένο αριστοτεχνικά από κάποιον που ήξερε πού ακριβώς μέσα στη βαλίτσα είχε τοποθετηθεί. Ποιος μπορεί να ‘ταν αυτός; Ποιος άλλος από αυτόν που πέρασε τη βαλίτσα από το σκανάρισμα;\nΆρχισε ο μαραθώνιος των τηλεφωνημάτων: το γραφείο της εταιρείας στο αεροδρόμιο Ελ. Βενιζέλος δήλωνε ανεύθυνη επί του θέματος και με παρέπεμψε στα κεντρικά που είχαν κλείσει (6μμ) Το γραφείο της Aegean στο Βερολίνο δεν απαντούσε. (Η όλη διαδικασία κράτησε περίπου 2 ώρες, καθώς με έστελναν με τη γλωσσική ελληνοπρεπή συνήθεια από γραφείο σε γραφείο – όλα αναρμόδια).\nΜίλησα επιτέλους την επομένη: έστειλα τα εισιτήρια, φωτογραφία, ξαναείπα τι συνέβη. Μου απήντησαν ότι οι επιβάτες ενημερώνονται ότι η εταιρεία δεν φέρει ευθύνη για νομικά έγγραφα, κοσμήματα, φάρμακα, συσκευές. Πού και πώς ακριβώς ενημερώνονται; Αρκεί η υποσημείωση με ψιλά γράμματα στο σάιτ της εταιρείας; Ξεκοκαλίζει μήπως κανείς το σάιτ κάθε εταιρείας προτού ταξιδέψει; Εκτός αυτού, το νόημα της φράσης είναι ότι υπάρχει κίνδυνος να χαθεί η βαλίτσα – όχι να ανοιχτεί και να αφαιρεθεί κάτι από αυτήν. Κι αντί οι αεροπορικές εταιρείες να μας βομβαρδίζουν με χίλια δυο διαφημιστικά για τις ειδικές τιμές π.χ. στην ενοικίαση αυτοκινήτων, πιο χρήσιμο θα ‘ταν να έχουν μια ανακοίνωση παρόμοια με εκείνη που ακούμε πλέον στο μετρό «παρακαλούνται οι επιβάτες να προσέχουν τα προσωπικά τους είδη». Αλλά αυτό δεν είναι πολύ ελκυστικό, ε;\nΤον Ιούλιο έστειλα εξώδικη διαμαρτυρία στην εταιρία. Απήντησε προχτές μόλις, αφού η εξώδικη διαμαρτυρία είχε κοινοποιηθεί στη Γενική Γραμματεία Καταναλωτή, την υπηρεσία Πολιτικής Αεροπορίας και την ΕΚΠΟIΖΩ. Εμμένοντας ότι είχα ενημερωθεί ότι το λάπτοπ μου δεν έπρεπε να είναι στη βαλίτσα.\nΌχι μόνο χωρίς λάπτοπ (ακριβό μηχάνημα, το αρχείο, η δουλειά μου και νομίμως αγορασμένα πολύτιμα προγράμματα της Apple) αλλά και κερατάς και ζημιωμένος. Σ’ αυτήν την περίπτωση ισχύει απολύτως.\nστις 23:27 | BLOG\nΤο κλείσιμο της ΕΡΤ γυρίζει τη δημόσια ενημέρωση στην εποχή της ΥΕΝΕΔ κι αφήνει χώρο στους καναλάρχες για κέρδη και προπαγάνδα\nΟ τροχός που εφευρέθηκε στη λίθινη εποχή χρησιμεύοντας και στην περιγραφή των κοινωνιών που «κυλούν» μπροστά δεν σηματοδοτεί τελικά την ελληνική πολιτεία παρά μόνο… στην όπισθεν.\nΜε τον ίδιο τρόπο που υλοποιούσε η ΥΕΝΕΔ την ενημέρωση του πολίτη επί χούντας εγκαινιάζεται τώρα η νέα δημόσια τηλεόραση. Φυσικά η εισβολή των ΜΑΤ στο Ραδιομέγαρο δεν έχει καμία αντιστοιχία -πώς θα μπορούσε άλλωστε- με την εισβολή των τανκς στο Πολυτεχνείο και είναι ακραία προβληματική μια τέτοια συσχέτιση, ιδίως από όσους όψιμα ανακάλυψαν τη φοιτητική εξέγερση. Εχει όμως απόλυτη αντιστοιχία με την οριστική διακοπή ακόμα και των ψηγμάτων πολυφωνίας που τα τελευταία χρόνια και κατά διαστήματα μπορούσαν να ανιχνευτούν στη δημόσια τηλεόραση.\nΑπό εδώ και μπρος η ενημέρωση από τη μία άκρη της Ελλάδας μέχρι την άλλη θα είναι πλήρως και απολύτως ελεγχόμενη. Οποιος μελλοντικά αμφισβητεί τα αποδεκτά «όρια» θα παίρνει γρήγορα και πολύ ευκολότερα πόδι, όπως συμβαίνει άλλωστε και στα ιδιωτικά κανάλια που υπηρετούν την άποψη των ιδιοκτητών τους. Η «βολική» επιλογή της μνημονιακής υποχρέωσης με το μαύρο στην ΕΡΤ εξασφάλισε στη σημερινή κυβέρνηση όχι μόνο 2.656 απολυμένους, αλλά και την οριστική απόφραξη ακόμα και στο παραμικρό αεράκι που φύσαγε κάπου κάπου στο Ραδιομέγαρο. Η κυβέρνηση απέκτησε με έναν σμπάρο δύο πολύτιμα τρυγόνια.\n1) Η ΕΡΤ δεν ήταν ζημιογόνα για το ελληνικό Δημόσιο: Η κυβέρνηση υποσχέθηκε την κατάργηση (για ένα εξάμηνο) του ανταποδοτικού τέλους που πλήρωναν για την ΕΡΤ οι πολίτες και που έφτανε τα 300 εκατ. ετησίως, κλείνοντας μάλιστα και άλλες… τρύπες. Σήμερα, όμως, το ποσό αυτό θα «ζητηθεί» από τον κρατικό προϋπολογισμό, ο οποίος δεν επιβαρύνθηκε περισσότερο από 4 εκατ. ευρώ την τελευταία τετραετία. Οι περικοπές στους μισθούς των εργαζομένων ξεπέρασαν το 45%. Τέλος, η μείωση των εξόδων ήταν εντυπωσιακή και το πρωτογενές πλεόνασμα -που κοιτάζει με το κιάλι σήμερα ο πρωθυπουργός- ξεπερνούσε τα 61,1 εκατ. ευρώ. Το οικονομικό λοιπόν επιχείρημα της κυβέρνησης έχει καταρρεύσει απόλυτα ήδη από τον Ιούνιο, με τη δημοσίευση των οικονομικών αυτών στοιχείων («Εφ.Συν.», 12/6/2013). Σημειώνεται εδώ ότι οι ιερείς, για παράδειγμα, απορροφούν μόνο για τη μισθοδοσία τους 190 εκατ. ευρώ τον χρόνο κι αυτό ενώ όλες οι τελετές πληρώνονται εξτρά από τους πολίτες.\n2) Δύο μέρες πριν από την εισβολή του «γαλατά» στην ΕΡΤ, δόθηκε η πολυπόθητη για τους χρεωμένους μέχρι τον λαιμό καναλάρχες παράταση της άδειας να εκπέμπουν, τη στιγμή που το άθροισμα των χρεών τους ξεπερνάει ένα σεβαστό ποσοστό του ΑΕΠ. Με εξωφρενικούς δανεισμούς, αλλά με ανεξόφλητα χρέη προς το Δημόσιο, τα Ταμεία και τους εργαζόμενους οι κύριοι αυτοί ανανέωσαν ανέξοδα τις ψηφιακές τους συχνότητες (μνημονιακές ή αντιμνημονιακές). Ικανός αριθμός ανάμεσά τους πηγαινοέρχεται στον Κορυδαλλό, φυγοδικεί, διαθέτει εταιρείες που δεν εντοπίζονται ούτε με το βαλιτσάκι της ΕΥΠ. Ταυτόχρονα «διευκολύνονται» είτε με φοροαπαλλαγές όσοι είναι εφοπλιστές -ακόμα και υπόδικοι- είτε με διαρκή μείωση της φορολογίας τους. Οταν μόνο τα χρέη του Γ. Κουρή ξεπερνούν τα 550 εκατ. ευρώ, ποιος είναι αυτός που ζημιώνει τελικά τον προϋπολογισμό;\n3) Η τρόικα ζήτησε απολύσεις και διαθεσιμότητες γενικώς. Η κυβέρνηση όμως βολευόταν με τη λύση ΕΡΤ, μια και οι αντιδράσεις των υπόλοιπων μέσων προπαγάνδας και επιλεκτικής ενημέρωσης ήταν βέβαιο ότι δεν θα έφταναν… πολύ μακριά. Με τον τρόπο αυτό, μάλιστα, όταν «πετυχαίνει» το κλείσιμο της ΕΡΤ και μπαίνει μαύρο σε κάθε γωνιά της Ελλάδας, τότε ποια άλλη αντίδραση έχει προορισμό να πετύχει; Μήπως μια κατάληψη σε κάποια σχολεία ή πανεπιστήμια; Αστεία πράγματα! Ας αφήσουν, τέλος, την υποκριτική στάση οι όψιμοι υπερασπιστές του εθνικού φορέα που μας τον τρώνε οι ξένοι και κινδυνεύει η εθνική κυριαρχία. Οι ντόπιοι μάς τον τρώνε τον δημόσιο φορέα και μάλιστα με ανταλλάγματα. Οσο για τη δημοσιογραφία και την ενημέρωση, θα αρκεστούμε στο εύρος μεταξύ Πρετεντέρη και Τράγκα με όλα εκείνα τα ενδιάμεσα φερέφωνα που θα διευθύνουν τη ΔΤ. Τώρα είναι η στιγμή για το… καληνύχτα σας.\nΠαραγράφεται ο βιασμός;\nΗ Ζάχια ήταν 17 χρόνων όταν ξύπνησε από ένα βαθύ κώμα, με το πρόσωπο αλλοιωμένο. Δεν ήξερε γιατί βρισκόταν στο νοσοκομείο, ούτε γιατί ήταν έτσι το πρόσωπό της, δεν θυμόταν απολύτως τίποτα. Εννιά μήνες αργότερα γέννησε ένα αγοράκι, χωρίς να γνωρίζει ποιος ήταν ο πατέρας του. Επί 37 χρόνια η Ζάχια ζούσε μέσα στην άγνοια, ωσότου μια μέρα βρέθηκε στο χειρουργείο και την ώρα της αφύπνισης από τη γενική αναισθησία, ξαναέζησε τον βιασμό της!\n«Ένιωθα τα χαστούκια στο πρόσωπο, τον έβλεπα να με χτυπά, να με βγάζει έξω απ΄ το φορτηγό, να με τραβά απ΄ τα μαλλιά κρατώντας έναν σιδερένιο λοστό» είπε η Ζάχια. Η ταυτότητά του αποκαλύφθηκε – ήταν ο γείτονας τον οποίο αρνήθηκε να παντρευτεί και ο οποίος την απειλούσε κάθε φορά που την έβρισκε στη γέφυρα, πάνω απ΄τις γραμμές του τραίνου.\nΗ Ζάχια κατέφυγε στη Δικαιοσύνη, όμως το έγκλημα έχει παραγραφεί! Για τα σεξουαλικά αδικήματα που σχετίζονται με ανήλικους, η γαλλική νομοθεσία προβλέπει 20ετή δυνατότητα προσφυγής, μετά διαγράφονται… «Από πότε μετρά ο χρόνος;» ρωτά ο δικηγόρος της – «από τότε που συνέβη το γεγονός, ή από τότε που έχει το θύμα συνείδηση του γεγονότος;».\nΗ Ζάχια υποστηρίζει ότι η προθεσμία πρέπει να τρέχει από την ώρα που συνήλθε απ΄ τη μετα-τραυματική της αμνησία κι επικαλείται μια σχετική νομολογία Εφετείου. Όπου προβλέπεται, δυνατότητα παράτασης της προθεσμίας «εφόσον συνέτρεξε ένα ανυπέρβλητο, για την άσκηση της ποινικής δίωξης, εμπόδιο».\nΑνάλογη είναι η υπόθεση της Σεσίλ – η οποία, το 2009 παρέστη σε μια συνεδρία ύπνωσης όπου «είδε» μια παιδική καταχωνιασμένη μνήμη. Ήταν 5 χρόνων και παραθέριζε στο σπίτι της αδελφής της γιαγιάς της. Εκεί μια μέρα ήρθε ένας ετεροθαλής ξάδελφος, με τη γυναίκα του, το παιδί του, τα σκυλιά του και προθυμοποιήθηκε να τη μάθει ποδήλατο. Η Σεσίλ ξαναέζησε αυτό που συνέβη, όταν ο ξάδελφος ακούμπησε στον τοίχο το ποδήλατο - τον «είδε» με το ριγέ του σώβρακο στο υπόστεγο όπου έβαζε η θεία τα μπουκάλια, ένιωσε το χέρι του με το βραχιόλι να της κλείνει το στόμα, «είδε» το τριχωτό του χέρι να την πασπατεύει στις αλυκές, ψηλά πάνω απ΄το χωριό…\n32 χρόνια μετά τον βιασμό της η Σεσίλ τον αναβίωσε και στα τέσσερα χρόνια που ακολούθησαν, ζει με έναν πόνο σωματικό. Τώρα θυμάται τη δύσκολη εφηβεία της, τις κρίσεις ανορεξίας, αμέσως μετά τις κρίσεις βουλιμίας, τις φοβίες και τους μήνες που πέρασε σε κλινικές… Τώρα ερμηνεύει.\nΟ δικηγόρος της προσέκρουσε στις διατάξεις της παραγραφής – «δεν είναι δυνατόν, τα θύματα ενός σεξουαλικού αδικήματος να μην υπάγονται στο ίδιο καθεστώς που υπάγονται τα θύματα ενός οικονομικού αδικήματος, για την παραγραφή του οποίου προβλέπεται παράταση» τόνισε και προσέθεσε πως μια τέτοια παραγραφή είναι απολύτως άδικη «από τη στιγμή που αποδεικνύεται επιστημονικά, ότι η δίωξη δεν μπορούσε να ασκηθεί εμπρόθεσμα».\nΣτο δημοσίευμα της «Monde» επισημαίνεται, ότι τα θύματα σεξουαλικών κακοποιήσεων συνήθως φωνάζουν την εμπειρία τους, αλλά συναντούν κλειστά αυτιά. Η Σεσίλ μίλησε σε μια αστυνομικό που την πίστεψε και την κατάλαβε, κυρίως όμως εξιστόρησε τα πάντα στη μάνα της.\nΑυτή ταράχτηκε, χάθηκε στην αποθήκη, έψαξε στα ντουλάπια και τελικά βρήκε το παιδικό μπλοκ ιχνογραφίας της κόρης της – εκεί, όπου μικρή η Σεσίλ είχε ζωγραφίσει έναν χαμογελαστό άντρα με καπέλο να κρατά απ΄ το μπράτσο ένα κορίτσι κι ένα άλλο σκίτσο, με ένα φίδι να γλιστρά ανάμεσα στα πόδια ενός κοριτσιού… Ήταν τότε, που η Σεσίλ φώναζε, με τον δικό της τρόπο, τον βιασμό της.\nστις 23:21 | BLOG\nΜετά από δική μου παρέμβαση\nΤην προσωρινή κράτηση και των δικών της βουλευτών αποφάσισε η εκτελεστική επιτροπή της ΔΗΜΑΡ προκειμένου να μην ψηφίσει στην πρόταση δυσπιστίας.\nΣτο πλαίσιο αυτό θα σταλούν προς συσχέτιση από την Αγίου Κωνσταντίνου στον Άρειο Πάγο φάκελοι 32 υποθέσεων που θα καταδεικνύουν ότι το κόμμα του Φώτη Κουβέλη αποτελεί εγκληματικώς μετριοπαθή οργάνωση. Εκφράζονται παραταύτα φόβοι μήπως βουλευτές όπως ο Σπύρος Λυκούδης και ο Γρηγόρης Ψαριανός αφεθούν ελεύθεροι με περιοριστικούς όρους και καταψηφίσουν την πρόταση δυσπιστίας.\nΕν τω μεταξύ στο κυβερνητικό στρατόπεδο θα επιχειρήσουν να ξαναπάρουν στα χέρια τους την πρωτοβουλία των πολιτικών κινήσεων και του καθορισμού της ατζέντας και ήδη εξετάζεται το ενδεχόμενο να ρίξουν μαύρο στη ΔΤ, στέλνοντας τα ΜΑΤ στο κτίριο από το οποίο εκπέμπει.\nΠρος το σκοπό αυτό θα χρησιμοποιηθεί Πράξη Νομοθετικού Περιεχομένου η οποία θα οδηγήσει σε νέα κυβερνητική κρίση, νέα προγραμματική συμφωνία ΝΔ και ΠΑΣΟΚ και πιθανή επιστροφή της ΔΗΜΑΡ στην κυβέρνηση, αν και εφόσον υπάρχει στο μεταξύ σύμφωνη γνώμη ανακριτή και εισαγγελέα. Όταν εκπνεύσει η Πράξη Νομοθετικού Περιεχομένου χωρίς κύρωσή της από τη Βουλή, θα καούν συμβολικά 44 αντίτυπα του Συντάγματος και στεφάνι με τα αποκαϊδια θα κατατεθεί στο μνημείο του άγνωστου συνταγματολόγου.\nΤο μεταβατικό διάστημα που θα μεσολαβήσει από το μαύρο στη ΔΤ ως την έναρξη λειτουργίας της ΝΕΡΙΤ θα καλυφθεί κατόπιν προσωρινής διαταγής του ΣτΕ άμεσα -λίγους μήνες πάνω, λίγους μήνες κάτω- με τη σύσταση νέου, μεταβατικότερου φορέα. Για την πρόσληψη στο νέο αυτό φορέα θα προσμετρηθούν μόρια από την προϋπηρεσία σε μόνιμους ή μεταβατικούς κρατικούς ραδιοτηλεοπτικούς φορείς του παρελθόντος.\nΕν τω μεταξύ η πιθανή άσκηση ποινικής δίωξης κατά του Γιάννου Παπαντωνίου επιταχύνει τις εξελίξεις για τη σύνταξη κεντροαριστερού μανιφέστου 58 υποδίκων ή καταδικασμένων υπουργών των κυβερνήσεων Σημίτη. Μετά από όλα αυτά, με προσωπική παρέμβαση του ίδιου του Πρωθυπουργού Αντώνη Σαμαρά αποφασίστηκε ο Πρωθυπουργός Αντώνης Σαμαράς να παρουσιαστεί στη Βουλή και να μιλήσει επί της προτάσεως δυσπιστίας.\nΓια να είναι διαρκώς σε εγρήγορση και να μη χαλαρώσει σε κανένα σημείο της ομιλίας του, κάθε ένας και κάθε μία από τους 297 ελεύθερους βουλευτές του ελληνικού κοινοβουλίου θα κρατάει πλακάτ με φωτογραφία του Γιάννη Πρετεντέρη.\nΜετά το τέλος της ψηφοφορίας ο Πρωθυπουργός θα δεχτεί incognito συγχαρητήρια στο Λουτράκι.\nΠρόταση μομφής κατά του ΣΔΟΕ από Καπερνάρο και Παπαντωνίου\nΟ Β. Καπερνάρος, επιδεικνύει τεκμήριο της αθωώτητάς του: Εικόνα από το χέρι του που έσπασε λόγω πάθους\nεναντίον της φοροδιαφυγής κατά τη διάρκεια των συνεδριάσων της επιτροπής για τη Λίστα Λαγκάρντ\nΣτην αντεπίθεση περνούν δύο από τα «ηχηρά» ονόματα πολιτικών, που ήρθαν στην επικαιρότητα ύστερα από τις κατηγορίες ότι κατά τον έλεγχο του πόθεν έσχες τους, βρέθηκαν εισοδήματα που δεν μπορούν να δικαιολογηθούν\n«Ο ΣΔΟΕ μπήκε στους τραπεζικούς μου λογαριασμούς όπως το τανκ στο Πολυτεχνείο», δήλωσε ο βουλευτής των Ανεξάρτητων Ελλήνων, κ. Καπερνάρος, απαντώντας στην έκθεση ελέγχου του Σώματος Δίωξης Οικονομικού Εγκλήματος, σύμφωνα με την οποία, φέρεται να απέκρυψε εισοδήματα της τάξης των 5,5 εκατομυρίων ευρώ!\nΣύμφωνα με τον κ. Καπερνάρο, ο ΣΔΟΕ έχει χάσει πλέον την εμπιστοσύνη της κοινής γνώμης, καθώς στρέφεται πλέον κατά στελεχών άλλων κομμάτων και όχι μόνο κατά στελεχών του ΠΑΣΟΚ και της Ν.Δ., όπως έκανε παλιότερα που ήταν σωστός και γι’ αυτό τον εμπιστεύονταν όλοι και τον χρησιμοποιούσαν σαν επιχείρημα για να δείξουν τη διαφθορά του πολιτικού συστήματος.\nΑπό την πλευρά του πάλι, ο Γιάννος Παπαντωνίου, φέρεται ιδιαίτερα ενοχλημένος, καθώς ο έλεγχος του ΣΔΟΕ τον παρουσιάζει ως υπόλογο για πολύ μικρότερα ποσά σε σχέση με τους άλλους, πράγμα που προσβάλει την υπόληψή του στο ΠΑΣΟΚ και αμφισβητεί τις ικανότητές του ως υπουργού Εθνικής Άμυνας!\nΕβελίνα Παπούλια: Πήγα στα μπουζούκια και έπαθα κατάθλιψη\nΚαλεσμένη ήταν το πρωί της Πέμπτης στο «Πρωινό» του ΑΝΤ1 η Εβελίνα Παπούλια και μίλησε για το ποια χαρακτηριστικά στην εξωτερική εμφάνιση ενός άντρα έχει… θέμα, αλλά και για τα μπουζούκια!\nΗ ηθοποιός αποκάλυψε πως «με τους κοντούς άνδρες δεν τα πάω πολύ καλά. Νομίζω ότι έχει να κάνει με την εικόνα. Νιώθω λες και τον προστατεύω εγώ κι όχι το αντίστροφο!», ενώ για τα κιλά δεν ανέφερε κάτι.\nΤσίπρας: Εγκληματούν όσο συνεχίζουν το μνημόνιο\n“Το καταστροφικό πρόγραμμα του μνημονίου και της λιτότητας πρέπει να σταματήσει και να σταματήσει τώρα”, είπε ο πρόεδρος του ΣΥΡΙΖΑ από το βήμα του συνεδρίου του Levy Institute, τονίζοντας ότι “οποιαδήποτε επιλογή συνέχισής του δεν συνιστά πια αβλεψία ή λάθος” αλλά “συνειδητή εγκληματική επιλογή” με χιλιάδες θύματα των οποίων απειλείται η ίδια τους η ζωή.\n“Η Ελλάδα και ο ελληνικός λαός, που αντιμετωπίστηκε από την αρχή ως το πειραματόζωο της κρίσης, δεν χρειάζονται άλλες διαπιστώσεις. Δεν χρειαζόμαστε άλλα δάκρυα και συγνώμες. Χρειαζόμαστε πράξεις”, είπε ο Αλέξης Τσίπρας και άσκησε κριτική όχι μόνο στην κυβέρνηση αλλά και στους Ευρωπαίους λέγοντας ότι “δεν μπορούν να αλλάξουν τα πράγματα στην Ελλάδα, αν δεν αλλάξουν τα πράγματα στην Ευρώπη”. Ταυτόχρονα, όμως, όπως επεσήμανε “η αλλαγή των συσχετισμών στην Ευρώπη θα κριθεί σε μεγάλο βαθμό από μια μεγάλη πολιτική αλλαγή επί θύρες στη χώρα μας.”\nΜε αφορμή, δε, την υποψηφιότητά του για την προεδρία της Κομισιόν, αστειεύτηκε λέγοντας πως “έτσι όπως πάνε τα πράγματα στην Ελλάδα είναι πιο εύκολο να γίνεις Πρόεδρος της Ευρωπαϊκής Επιτροπής”.\n“Η υποκρισία πρέπει να σταματήσει και να σταματήσει άμεσα. Γιατί έχουμε να κάνουμε με ανθρώπινες ζωές”, τόνισε στη συνέχεια της ομιλίας του και κατηγόρησε την κυβέρνηση για “εξευτελιστικό επίπεδο” πολιτικής αντιπαράθεσης και απουσία κάθε σοβαρής πρότασης.\n“Το πραγματικό πρόβλημα, λοιπόν, δεν είναι ο ΣΥΡΙΖΑ και ο ελληνικός λαός που αρνείται το μνημόνιο, αλλά το ίδιο το μνημόνιο που έχει αποτύχει, έχει βυθίσει την Ελλάδα στη κρίση και απειλεί τώρα ρουφήξει σαν μαύρη τρύπα και ολόκληρη την ευρωζώνη”, τόνισε ο Αλ. Τσίπρας και ακολούθως παρουσίασε το σχέδιο του ΣΥΡΙΖΑ, που, όπως είπε, βασίζεται σε τρεις αμοιβαία ενισχυόμενους πυλώνες.\nΤο πρόγραμμα βασίζεται στην αύξηση των δημοσίων εσόδων, μέσω της αναδιοργάνωσης του φορολογικού συστήματος, με στόχο τη φορολόγηση των υψηλών εισοδημάτων και του πλούτου.\nΌπως σημείωσε ο πρόεδρος του ΣΥΡΙΖΑ, χρειάζεται πολιτική βούληση για να συγκρουστείς με τα μεγάλα συμφέροντα και να αντιμετωπίσεις ζητήματα, όπως η φοροδιαφυγή, η φοροαποφυγή, το λαθρεμπόριο και τα πλαστά τιμολόγια.\nΓια τον τραπεζικό τομέα, ο αρχηγός της αξιωματικής αντιπολίτευσης επανέλαβε ότι πρέπει να περάσουν υπό δημόσιο έλεγχο οι τράπεζες, των οποίων η αναχρηματοδότηση γίνεται με δημόσιο δανεικό χρήμα.\nΕπιπλέον, ο κ. Τσίπρας επισήμανε ότι «θα σταματήσουμε η ελεύθερη πτώση των μισθών και θα επαναφέρουμε τον κατώτατο μισθό στα 751 ευρώ ανεξαρτήτως ηλικίας».\nστις 23:12 | ΠΟΛΙΤΙΚΗ\nΑγάπησα έναν παπά!\nPhoto: Richard Reader (luciferscage)/Flickr\nΠαίδες, προσδεθείτε γιατί έχω μια τιτανοτεράστια αποκάλυψη να σας κάνω. Αγάπησα έναν παπά! Δεν θέλω να αδικήσω τον κλάδο, αλλά μέχρι αυτή τη στιγμή οι παπάδες που είχα συναντήσει στη ζωή μου ήταν ή χοντροί, είτε χοντρότεροι. Μη βρίζετε εσείς τα παχουλά, ξέρω: Ο Χοντρός είναι καλός κι οι καλοί παντού χωράνε (και στην καρδιά μου). Αλλά μόλις έπεφτα πάνω στον κοιλαρά τον παπά μού ξαναρχόταν στο μυαλό ένα βιντεάκι που είχα δει μικρή και μου τσάκισε την ευκαιρία να αράξω μεταθανατίως εν τόπω χλοερώ, εν τόπω αναψύξεως (όπου θα ναι κρύες οι μπύρες): παπάδες σε μια εκκλησία στα Τέμπη που άνοιγαν το κουτί με τους οβολούς των πιστών και άρπαζαν τα φράγκα σαν τα κοράκια. Τα βάζαν στις τσέπες, σε σακούλες, μέσα στα γένια τους, μέσα στα βρακιά τους, παντού. Αυτό το αηδιαστικό θέαμα αποτελείωσε το έργο που είχε ήδη κάνει μέσα μου το άθλιο παιδικό τραγουδάκι «ο παπάς ο παχύς έφαγε παχιά φακή». Δήλωσα λοιπόν τότε στον πατέρα μου ότι αν ξαναδώ παπά στον δρόμο θα στρίψω γωνία. Συμφώνησε. (Σάμπως μπορούσε να κάνει κι αλλιώς; Εκείνος είναι ο πρώτος διδάξας του στρίβειν γωνία: Βλέπει δανειστή; Στρίβει γωνία. Βλέπεις σύζυγο γκόμενάς του; Στρίβει γωνία. Βλέπει σύζυγο δική του; Στρίβει γωνία)\nΈνα περίεργο πράμα όμως, παίδες μου αγαπημένοι: Έρχεται πάντα ο καιρός που ό,τι δήλωση έχω κάνει μου την τρίβει στα μούτρα. Ε, και τώρα αυτό έπαθα: Εκεί που έβριζα το παπαδαριό, συνάντησα λοιπόν έναν γαμάτο παπά. Πρώτα απ΄ όλα να ξεκαθαρίσω κάτι. Η συνάντησή μας ήταν τυχαία. Δεν τον γνώρισα ούτε στην εξομολόγηση (τι αμαρτίες έχω εγώ, άλλωστε; Εγώ είμαι σαν τη Ρίτα: Μια ζωή πληρώνω αμαρτίες αλλωνών), ούτε στη θεία μετάληψη, την οποία αποφεύγω ως Λίντα Μπλερ-Αντιχρίστου. Τον συνάντησα σε μια κηδεία συνταξιούχου once upon a time διευθυντή της μάνατζερ, τόσο ορθολογιστή που υποψιάζομαι πως έφυγε κατ΄ εντολήν Σαμαρά (ήταν Δεξιός, υπερφιλελέ και θεωρούσε υπερβολή το να ζουν υπερβολικά οι συνταξιούχοι γιατί θα ναυαγήσουν τα ταμεία. Σοβαρά τώρα, μερικοί άνθρωποι είναι πραγματικοί ιδεολόγοι. Μόλις έφτασε τον μέσο ευρωπαϊκό όρο ζωής για άντρες, άρπαξε μια πνευμονία και την έκανε σαν καλός πολίτης)\nΣτην κηδεία του λοιπόν βαριέμαι κ.λπ. Μαζί μου βαριούνται και οι συγγενείς που τον είχαν πια ξεχάσει για να λυπούνται, οι συνάδελφοι δεν τον ήξεραν καν για να λυπούνται, η χήρα που τον ήξερε πολύ για να λυπάται κ.λπ. Γενικά, ζωή σε λόγου μας και βάλε λίγο κονιάκ γιατί βλέπω πως είναι ΜΕΤΑΞΑ και κρίμα να πάει χαμένο. Και τότε βλέπω πως ο παπάς, ένας γεράκος αδυνατούλης και γαλανομάτικος, εκεί που έλεγε το «Ποια του βίου τριβή διαμένει λύπης αμέτοχος» αρχίζει να κλαίει. Πάγωσαν οι τεθλιμμένοι συγγενείς. Αυτός κάθισε λίγο βουβός με τα μάτια να τρέχουν σαν βρύσες και μετά είπε τρέμοντας: «Με συγχωρείτε, αδελφοί. Ο κεκοιμημένος ήταν συγκάτοικός μου στο πανεπιστήμιο. Μέναμε στην ίδια κάμαρα στο Γουδή. Αυτός ιατρική, εγώ θεολογική. Μοιραζόμασταν το ψωμί. Τα πάντα μοιραζόμασταν. Μετά χαθήκαμε. Πήραμε άλλους δρόμους. Και ξαφνικά τον είδα εδώ μπροστά μου νεκρό να περιμένει να τον κατευοδώσω εγώ στην αγκαλιά του Κυρίου. Με συγχωρείτε, αλλά εγώ δεν βλέπω ό,τι βλέπετε. Βλέπω ένα παλικάρι 18 χρονών, που δεν το ξέχασα ποτέ γιατί μου είπε μια μέρα: Μην ξαναπείς αγάπα τον πλησίον σου ως εαυτόν, σε παρακαλώ. Είναι βλακεία. Κανείς δεν αγαπάει τον εαυτό του, δεν το βλέπεις; Τον τσαλαπατάμε τον εαυτό μας, τον υποτιμάμε, τον περιφρονούμε κάθε μέρα. Και μετά θυμώνουμε τόσο που το κάνουμε αυτό που στρεφόμαστε εναντίον των άλλων. Τους υποτιμάμε, τους τσαλαπατάμε, τους περιφρονούμε. Να λες Αγάπα τον πλησίον σου, αδερφέ. Αγάπα τον. Αλλιώς, μην τον πλησιάζεις.»\nΑμήν! Φώναξα μόνη εγώ μέσα στο έκπληκτο ποίμνιο και έστειλα στο γαλανομάτικο γεροντάκι το πιο σβουριχτό άυλο φιλί που έχει πάρει ποτέ παπάς σε κηδεία.\nΓιάννης Παπακώστας: «Δεν παίζω στοίχημα, δεν είμαι εκβιαστής...»\nΣυνεχίστηκε για άλλη μια μέρα χθες η εκδίκαση της υπόθεσης των στημένων αγώνων με τις απολογίες των Γιάννη Παπακώστα, Περικλή Αμανατίδη και Βαγγέλη Αγγελή.\nΟλοι τους αρνήθηκαν τις κατηγορίες, ενώ η δίκη συνεχίστηκε και σήμερα από το πρωί\nΑπό τη ΝΙΝΕΤΤΑ ΚΟΝΤΡΑΡΟΥ-ΡΑΣΣΙΑ\nΑιχμάλωτος και ο αέρας που αναπνέουμε. Του φόρεσαν χθες τα ξημερώματα (κατά λάθος) χειροπέδες. Οταν φωτίστηκε η μέρα και γυάλισε το σιδερικό στον ήλιο, κατάλαβαν πως δεν είχαν συλλάβει και φυλακίσει το άδειο κτήριο, αλλά την ίδια τη δημοκρατία.\nΜαζί και τη νομιμότητα. Αυτήν ακριβώς που επικαλούνταν οι εισβολείς της ΕΡΤ για το πραξικόπημά τους μέσα στα χαράματα (τι σύμπτωση; όλες οι χούντες μπαίνουν ξημερώματα στα δημόσια καταστήματα και στα σπίτια, για να πιάσουν τους πολίτες στον ύπνο). Κάποιοι φαίνεται πως ντράπηκαν (ή μήπως φοβήθηκαν το διασυρμό) και σκέπασαν την εικόνα. Πρόλαβε όμως αυτή να κάνει το γύρο του κόσμου, αποκαλύπτοντας το πρόσωπο της εξουσίας που ήθελε να κρυφτεί πίσω από τη βίαιη αυτή ενέργεια.\n«Ψυχή βαθιά» ήταν τα τελευταία λόγια του εκφωνητή πριν γίνει σιγή βαθιά σε ένα μικρόφωνο που έμεινε ανοικτό μέρα-νύχτα για τέσσερις μήνες, εκφράζοντας τη «βαθιά ψυχή» (ευχή που έδιναν οι αντάρτες μεταξύ τους στον Εμφύλιο) των εργαζομένων που αγωνίζονταν για μια ελεύθερη και πρώτη φορά ακηδεμόνευτη ενημέρωση. Η ΕΡΤ από χθες τελεί υπό κράτηση. Κατελήφθη το κτήριο. Εμειναν απ' έξω οι εργαζόμενοι. Μα, η ΕΡΤ δεν είναι οι εργαζόμενοι; Τι είναι η ΕΡΤ χωρίς ψυχή; Είναι ένα κουφάρι αδειανό; Είναι η καγκελόπορτα που της βάλανε χειροπέδες; Και ποιοι θα τολμήσουν να περάσουν από 'δώ και πέρα αυτή την πόρτα και να πάνε να δουλέψουν, αν δεν είναι οι ίδιοι που «συνελήφθησαν» χθες εργαζόμενοι;\nΕπεφτε ένα ψιλόβροχο νωρίς το πρωί, την ώρα που μια κοπέλα έκρυβε με απόγνωση τα βαθιά δαγκωμένα χείλη της έξω από την αλυσοδεμένη καγκελόπορτα. Μια κυρία στο πλάι της άφηνε την πίκρα της να κυλήσει. Και το σιδερόφρακτο βλέμμα του αγοριού πίσω από τη στολή των ΜΑΤ έβγαζε κι αυτό μια τέτοια θλίψη...\nΗ επέμβαση ήταν αναμενόμενη. Την είχαν με σπουδή και απόλυτη μυστικότητα σχεδιάσει. «Αποκαταστάθηκε ο νόμος και η τάξη», είπαν οι Δένδιες στη Βουλή, κρύβοντας με τα ευρύχωρα στήθη τους τους πραγματικούς εντολείς του χθεσινού πραξικοπήματος. Και γιατί είναι πραξικόπημα; Γιατί δεν τηρήθηκε η νομιμότητα. Γιατί δεν μπορείς να απαγορεύεις σε έναν εργαζόμενο που δεν έχει τυπικά και τελεσίδικα απολυθεί, δεν έχει λάβει καν τη νόμιμη αποζημίωσή του, να μπει στο χώρο δουλειάς του και να εργασθεί εάν και εφ' όσον το επιθυμεί. Οι εργαζόμενοι στην ΕΡΤ είναι ουσιαστικά, τυπικά και με το νόμο οι μόνοι υπάλληλοι του δημόσιου φορέα επικοινωνίας που έχουμε. Δεν υπάρχει νόμος εν ισχύι αυτή τη στιγμή που να καλύπτει τη λειτουργία οποιουδήποτε άλλου μορφώματος θέλει η κυβέρνηση να στήσει προς αντικατάστασή της. Αλλά, πέραν αυτού, ούτε πολιτικά καλύπτεται η βίαιη χθεσινή επέμβαση. Σε μια τραγική περίοδο για όλους μας και την κυβέρνηση πρωτίστως, καθώς η απειλή επιβολής νέων μέτρων τσακίζει την κάθε μέρα του Ελληνα πολίτη, είναι τόσο δύσκολο να καταλάβουν ότι η επέμβαση των ΜΑΤ μάς συσπειρώνει όλους έξω από τα κάγκελα της ΕΡΤ;\nΒολτάρουμε στα ωραιότερα κάστρα της Γηραιάς Ηπείρου!!Και το παραμύθι αρχίζει...\nΣκηνικά που μοιάζουν βγαλμένα από παραμύθια με ιππότες, δεσποσύνες και μπόλικους αυλικούς. Η βόλτα στα πιο εντυπωσιακά κάστρα-παλάτια μας ταξιδεύει σε εποχές που έχουν από καιρό περάσει.\nBurg Hohenzollern, Γερμανία\nΚαι οι χειροπέδες στα κάγκελα\nPhoto: Μ. Μυρίλλας @fosphotos.com\nΗ επέμβαση στην ΕΡΤ ήταν το αναπόφευκτο συνακόλουθο της λανθασμένης απόφασης που ελήφθη στις 11 Ιουνίου. Τότε η κυβέρνηση υπέπεσε σε ένα πολιτικό ολίσθημα που ελέγχεται και ως προς την πληρότητα του νομικού περιβλήματος. Μόνο που αυτό, δεν νομιμοποιεί την κατάληψη του ραδιομεγάρου. Πιθανότητα να της χορηγεί κάποια ηθικά ερείσματα. Ήταν, όμως, παράνομη. Όλες οι καταλήψεις είναι παράνομες, ακόμα και αν νομιμοποιούνται σε συνειδήσεις ή πλαίσια αρχών. Και φυσικά η κυβέρνηση εκτέθηκε μέσα από τις αντιφάσεις της. Υποτίθεται ότι πολιτεύεται με πυξίδα τη νομιμότητα, αλλά επί πέντε μήνες επένδυε στην κόπωση όσων απέμειναν στην Αγία Παρασκευή. Προφανώς η επίκληση της νομιμότητας γίνεται κατά περίσταση.\nΚάπως έτσι, οι χειροπέδες στις καγκελόπορτες και τα ΜΑΤ γύρω από το κτίριο, συνόδευσαν τον σουρεαλισμό με γελοιότητα. Η δε ώρα της επέμβασης σε κάνει να πιστεύεις ότι η αμέσως επόμενη επιλογή τους ήταν η παραμονή των Χριστουγέννων. Στις δημοκρατίες δεν στέλνεις τα ΜΑΤ μέσα στη μαύρη νύχτα εναντίον εργαζόμενων. Και αν επιμένεις να το κάνεις, περίμενε να αναμετρηθείς με το φως. Εναλλακτικές; Αν έστελναν τελεσίγραφο προς τους παραμένοντες, η ΕΡΤ θα γινόταν Κούγκι. Αν τους απέκλειαν μέσα στο κτίριο, θα ήταν απάνθρωπο, θα εξωθούσαν κάποιους σε λιμοκτονία. Αλλά, του κερατά, τόσους μήνες υποτίθεται ότι θέλουν να χειριστούν το θέμα με λεπτότητα. Πριν από τα ΜΑΤ μπορούσαν να προηγηθούν και άλλες ενέργειες, νομικού χαρακτήρα. Tελικά επελέγη λύση που ταιριάζει στον χαρακτήρα της κυβέρνησης και περιγράφει εκείνο που η ίδια θεωρεί «αποφασιστικότητα».\nΟυσιαστικά αυτό που έγινε χθες ήταν η μοναδική επιλογή που άφηνε η 11η Ιουνίου. Το αίτημα να γυρίσει το ημερολόγιο πίσω, στις 10 Ιουνίου, είναι, φυσικά, πέρα από κάθε λογική. Καμία κυβέρνηση δεν αναιρεί αποφάσεις τέτοιας βαρύτητας, ακόμα και αν είναι λανθασμένες.\nΤι θα συμβεί από εδώ και πέρα; Το δράμα αργά ή γρήγορα θα εξαντληθεί. Οι πρώην καταληψίες θα βρεθούν, εμμέσως ή αμέσως, αντιμέτωποι με τους πρώην συναδέρφους τους που θα ανέβουν στην Αγία Παρασκευή για δουλειά. Και, δυστυχώς για αυτούς, η δυναμική του καλοκαιριού έχει πλέον ατονήσει. Η ΔΤ ή η ΝΕΡΙΤ τέλος πάντων, θα βγάλει ρίζες στην Αγία Παρασκευή για να μεγαλώσει και να κάνει τα ίδια λάθη με τη μαμά ΕΡΤ.\nΦίμωσαν και τον «Τσοπανάκο»\nΗ εισβολή των ΜΑΤ στο Ραδιομέγαρο της Αγίας Παρασκευής συνιστά πλήγμα στην ίδια τη Δημοκρατία. Η προσπάθεια οριστικής φίμωσης της ΕΡΤ αποτελεί ουσιαστικά πράξη φίμωσης της ελεύθερης ενημέρωσης.\nΗ ΕΡΤ δεν είναι ιδιοκτησία καμιάς κυβέρνησης, αλλά αποτελεί πολιτισμική κληρονομιά όλων των Ελλήνων. Είναι η ραδιοτηλεοπτική ιστορία της χώρας, την οποία υπερασπίζονται οι πολιτικοί και κοινωνικοί φορείς αλλά και οι ίδιοι οι πολίτες -τηλεθεατές και ακροατές- που αντιδρούν στη νέα προσπάθεια φίμωσής της και πραγματοποιούν συγκεντρώσεις σε όλη τη χώρα.\nΗ ΕΡΤ είναι η «Λιλιπούπολη», η «Φρουτοπία», ο Μάνος Χατζιδάκις, ο «Κήπος με τα αγάλματα», το «Μονόγραμμα». Είναι το ψηφιακό της αρχείο.\nΗ ΕΡΤ είναι, φυσικά, ο «Τσοπανάκος» - αυτό το ιστορικό σήμα, που αποτελεί δίαυλο επαφής της Ελλάδας με τον απόδημο ελληνισμό όπου Γης. Πόσοι γνωρίζουν ότι παρά την απόφαση της κυβέρνησης για κλείσιμο της ΕΡΤ, πριν από πέντε μήνες, το σήμα της Ελληνικής Ραδιοφωνίας δεν είχε σταματήσει ούτε στιγμή να εκπέμπει προς το εξωτερικό, μέσα από τους πομπούς της «Φωνής της Ελλάδας» στις συχνότητες των 9.420 και 7.450 χιλιοκύκλων; Ο «Τσοπανάκος» πάντα ταυτιζόταν με την έναρξη των εκπομπών και προς τον απόδημο ελληνισμό. Και, δυστυχώς, μαζί με τη χθεσινή εισβολή των ΜΑΤ και την επακόλουθη σιγή στο Ραδιομέγαρο, σίγησε και το πρόγραμμα αυτό με το οποίο χιλιάδες Ελληνες του εξωτερικού και ναυτικοί που δεν έχουν Ιντερνετ, είχαν επαφή με τη μητέρα-πατρίδα.\nΗ πρώτη φορά που η κυβέρνηση «έκοψε» το σήμα της ΕΡΤ ήταν τον περασμένο Ιούνιο. Τότε που οι εργαζόμενοι πήραν την υπόθεση της ενημέρωσης στα χέρια τους. Και ήταν χθες που η κυβέρνηση επέλεξε να ταυτιστεί με ακόμη ένα μελανό σημείο της νεότερης ιστορίας της χώρας μας. Να «κόψει» και τα χέρια της ΕΡΤ.\nΤώρα, λοιπόν, άλλη μια φορά, η κυβέρνηση άνοιξε τον «ασκό του Αιόλου». Γιατί η ΕΡΤ είναι η ίδια η κοινωνία η οποία στέκεται στο πλευρό της Ελληνικής Ραδιοφωνίας Τηλεόρασης. Το δείχνουν και το αποδεικνύουν τα μηνύματα συμπαράστασης απ' όλη τη χώρα, μα και από το εξωτερικό.\nΠαλιά λαϊκή ρήση: «Η γλώσσα κόκαλα δεν έχει και κόκαλα τσακίζει». Γι' αυτό με τις λέξεις μπορούμε να χτίζουμε και να γκρεμίζουμε τείχη, να πληγώνουμε ή να θεραπεύουμε ψυχές, να είμαστε ακριβείς ή να τις πετάμε κι όποιον πετύχουν.\n«Χούντα»: Ήμουν από εκείνους που καταρχήν και καταρχάς είχα θεωρήσει άστοχη τη λέξη για να χαρακτηρισθεί η σημερινή κατάσταση, αφού η χούντα που γνωρίσαμε τα τελευταία 50 χρόνια στην πολιτική μας ιστορία, ήταν η δικτατορία των συνταγματαρχών, με τον γνωστό τρόπο επιβολής και «συμμόρφωσης» των πολιτών.\n«Δεν φοβάται η δημοκρατία», δήλωσε ο πρωθυπουργός, μετά την πρόταση μομφής που κατέθεσε ο Αλέξης Τσίπρας. Και μιλάει για μια δημοκρατία που καταργεί, με πράξεις νομοθετικού περιεχομένου, βασικές κοινοβουλευτικές διαδικασίες, που εισβάλει με ΜΑΤ στο Ραδιομέγαρο της ΕΡΤ, που εξωθεί στην απελπισία χιλιάδες φορολογούμενους γιατί δεν μπορεί να πατάξει τη φοροδιαφυγή, που τα μέτρα που παίρνει πια έχουν μορφή εξόντωσης για μεγάλο κομμάτι της κοινωνίας.\nΓιατί έκλεισε η ΕΡΤ; Αν έκλεισε με ένα «μαύρο» που έπεσε την οθόνη πριν από 5 μήνες, διότι ήταν όργιο σπατάλης, μαθαίνουμε ότι το κόστος για το κλείσιμο και για τη λειτουργία της Δημόσιας Τηλεόρασης, είναι εξοντωτικό. Αν έκλεισε για να παρουσιάσουν στην τρόικα πάνω από 2.500 απολύσεις στο δημόσιο, η τρόικα δεν το δέχεται αφού το καθεστώς της ΕΡΤ (ανώνυμη εταιρία με κύριο μέτοχο το δημόσιο) δεν είναι αυτό που θεωρείται στενός δημόσιος τομέας. Αν έκλεισε γιατί ήταν κομματικό «παραμάγαζο», όπως ισχυρίζεται η κυβέρνηση ΝΔ-ΠΑΣΟΚ, που εναλλάσσονται στην εξουσία τόσα χρόνια, θέλουν να μας στείλουν στον ψυχίατρο.\nΣυντεχνιακή συμπαράσταση; Όχι, οι πληγές της δημοσιογραφίας είναι μεγάλες και εξ ανάγκης καταντάμε όλοι ανυπόληπτοι. Το προσπερνώ γιατί η συζήτηση ότι δεν είναι όλοι ίδιοι και τα λοιπά, έχει καταντήσει εκτός των άλλων και βαρετή. Προχθές κατάργησαν βασικά εργασιακά δικαιώματα για όλους, χθες έσπρωξαν σε αδιέξοδο ανθρώπους που έχουν μια κατοικία με τον φόβο των πλειστηριασμών, σήμερα είναι η εκκένωση της ΕΡΤ, αύριο θα είναι οι αμυντικές βιομηχανίες, μεθαύριο άλλοι...\nΗ Δημοκρατία του wi-fi! Αλλά, όπως φαίνεται, δεν υπάρχει ούτε αίσθηση της πραγματικότητας, ούτε καν αίσθηση του γελοίου. Μέσα σ΄ όλο αυτό το ζοφερό σκηνικό ο πρωθυπουργός της χώρας εξαγγέλλει free internet για όλους. Και για να μη φανεί ότι δεν ρίχνω το αρμόζον βάρος και στον άλλο εταίρο της κυβέρνησης, τον Ευάγγελο Βενιζέλο, ας σκέφτεται λίγο περισσότερο προτού μιλήσει εκ μέρους του ΠΑΣΟΚ, όταν ένας από τους κορυφαίους υπουργούς του βρίσκεται στη φυλακή για μίζες στα εξοπλιστικά και άλλος ένας την έκανε για Βραζιλία για φοροδιαφυγή 5 εκ. ευρώ. Το ΠΑΣΟΚ έχει διδάξει «ήθος» πολλά χρόνια για να κάνει τον τιμητή.\nΕσείς, φοβάστε; Εγώ έχω αρχίσει να τη φοβάμαι αυτή τη δημοκρατία. Δεν ξέρω πώς πρέπει να την πω, αλλά διαισθάνομαι ότι στα βιβλία του μέλλοντος κάπως αλλιώς θα την ονομάσουν. Κάθε πρόταση δεκτή...\nστις 22:48 | BLOG\nΈκθεση ζωγραφικής του Στάθη Ανδρουτσάκη\nΑτομική έκθεση ζωγραφικής τουΣτάθη Ανδρουτσάκη εγκαινιάστηκε στο Πολύεδρο την Παρασκευή 8 Νοεμβρίου στις 8 το βράδυ. Είναι η 12η ατομική του έκθεση και θα διαρκέσει μέχρι την Τετάρτη 27 Νοεμβρίου.\nΓερμανία (Μπάσκετ): 13.000 εισιτήρια έχουν διατεθεί, 4 μέρες πριν τον αγώνα!\nΤα τελευταία χρόνια κρατά σταθερά το ρεκόρ με τη διάθεση εισιτηρίων διαρκείας, αυτό όμως που συμβαίνει εν όψει του μεγάλου ντέρμπι της Μπουντεσλίγκα... δεν έχει προηγούμενο, ειδικά αν μπούμε σε συγκρίσεις.\nΗ Άλμπα, για την οποία ο λόγος, ανακοίνωσε πως χθες (7/11) έχει διαθέσει ήδη περίπου 13.000 εισιτήρια για το παιχνίδι\nΘΑ ΠΑΘΕΤΕ ΠΛΑΚΑ! Δείτε την 22χρονη κόρη του Arnold Schwarzenegger! ΠΟΣΟ του μοιάζει;;; (PHOTO)\nTο να μοιάζει η κόρη στην μητέρα και ο γιος στον πατέρα, είναι κάτι φυσιολογικό και όμορφο. Όχι ότι δεν είναι και το...\nεναλλάξ, αλλά καμιά φορά η φύση παίζει περίεργα παιχνίδια έχοντας σαν αποτέλεσμα νεαρά κορίτσια... σωστούς Terminators!\nΠόλωση και αρμονία\nΩς γνωστόν (ελπίζω), ο πρώτος που μίλησε και στοχάστηκε τη διαλεκτική ήταν ο μέγας Ιωνας φιλόσοφος, ο Εφέσιος Ηράκλειτος, ο και σκοτεινός ονομαζόμενος. Αυτός πρώτος, για να ακολουθήσουν μεγάλοι απόγονοι που πρόσθεσαν στη θεωρία του αποκαλυπτικές πτυχές, ο Πλάτων, ο Αριστοτέλης, ο Εγελος, ο Νίτσε, ο Μαρξ και ο Χάιντεγκερ, για να μείνω μόνο στους μείζονες και μόνο στους φιλοσόφους. Σήμερα, που είναι θεωρητικό ψωμοτύρι η διαλεκτική στις φυσικές επιστήμες, στις επιστήμες του ανθρώπου από την αστρονομία και τη φυσική έως τη γλωσσολογία και την πολιτική και την κοινωνιολογία, την ψυχανάλυση και τη βιολογία!\nΤι έλεγε λοιπόν αυτός ο μοναχικός αιρετικός, που έζησε εξόριστος στον τόπο του, Ηράκλειτος; Θα μείνω σε δύο θέσεις του από τις περίπου 150 που έχουν ως ράκη διασωθεί από το έργο του: «Πατήρ πάντων πόλεμος». «Εκ των διαφερόντων η αρμονία». Το πρώτο δεν αναφέρεται, όπως οι αφελείς πιστεύουν, στη σημερινή έννοια πόλεμος. Αναφέρεται στη σύγκρουση των πόλων, των άκρων. Καθετί που συμβαίνει στη φύση (και στην Ιστορία θα πουν οι διάδοχοι) είναι αποτέλεσμα της πόλωσης, όποιας σύγκρουσης, όποιων ακραίων φαινομένων. Στη δεύτερη θέση του είναι σαν να ερμηνεύει και σχολιάζει την πρώτη. Η αρμονία, η ισορροπία, το καλά δομημένο όποιο σύστημα είναι αποτέλεσμα που προέρχεται από φαινόμενα (ή ιδέες) που έχουν μεταξύ τους διαφορά, δηλαδή διαφορετική φορά, κατεύθυνση.\nΑρα αυτή είναι η διαβόητη διαλεκτική σύνθεση, είτε είναι με το κεφάλι κάτω του Εγελου είτε με τα πόδια στέρεα πατώντας τη γη του Μαρξ.\nΑρα άκρα υπάρχουν, πόλωση υπάρχει, σύγκρουση πόλων υπάρχει. Αρμονία, σύνθεση των αντιθέτων υπάρχει; Ιδού η απορία.\nΟ νόμος, η νομιμότητα, η ομαλότητα, η απελευθέρωση της ΕΡΤ, η απόδοση των μηχανημάτων στον ελληνικό λαό. Όλα μέσα στις δηλώσεις Κεδίκογλου για την επιδρομή στην ΕΡΤ. Και όλα αναμενόμενα. Μέχρι και την επιλογή της ώρας -άγρια χαράματα- τη δικαιολόγησε ο έρμος ο κυβερνητικός εκπρόσωπος, λέγοντας ότι έπρεπε να αποφευχθεί η ένταση από τους σκοτεινούς τύπους που την επεδίωκαν. Δεν προκάλεσε καμιά ένταση δηλαδή η μαυρίλα των ΜΑΤ στα ραδιοφωνικά στούντιο. Ενώ εκείνοι που θα την προκαλούσαν, αν και σκοτεινοί, κοιμούνται τη νύχτα. Καταλάβατε;\nΔεν έχει κανένα νόημα να αντιπαρατίθεται κανείς στον Σίμο, που του λες για την ΕΡΤ και απαντάει για τη συμμορία της δραχμής. Έχει όμως κάποια σημασία το γεγονός ότι τα ίδια ακριβώς χακί επιχειρήματα επικαλέστηκε τα μαύρα χρόνια ο κυβερνητικός εκπρόσωπος της χούντας για την εισβολή στο Πολυτεχνείο. Σχεδόν υπερήφανοι οι χουντικοί εξήγησαν ότι κατάφεραν να εξουδετερώσουν τον εχθρό ακριβώς επειδή διάλεξαν την κατάλληλη ώρα -μαύρα χαράματα φυσικά- για να στείλουν τα τανκς να τερματίσουν την παράνομη κατάληψη και να αποκαταστήσουν την ομαλότητα και τη νομιμότητα.\nΊδιες λεξούλες, ίδια επιχειρήματα, ίδιες προπαγανδιστικές αηδίες και στις δυο περιπτώσεις. Όπως και σε κάθε περίπτωση που οι δυνάμεις της τάξεως αναλαμβάνουν να αποκαταστήσουν την τάξη με τα όπλα, μέσα στη μαύρη νύχτα. Όχι πως ο Σαμαράς είναι χούντα και ο Κεδίκογλου χουντικός – για όνομα. Ούτε και τα ΜΑΤ είναι Ντερτιλήδες – ξανά για όνομα. Ξεσηκώνουν όμως από τη χούντα και τις νυχτερινές επιδρομές και τα ημερήσια επιχειρήματα που πάντα τις συνοδεύουν. Σε ορισμένα μάλιστα σημεία την ξεπερνούν – οι συνταγματάρχες, για παράδειγμα, δεν το σκέφτηκαν να περάσουν χειροπέδες στην πόρτα του Πολυτεχνείου.\nΤο πιο πειστικό επιχείρημα όμως μιας ακραίας πράξης καταστολής είναι η ίδια η πράξη καταστολής. Κι αυτό το ξέρουν ο Σαμαράς και ο Βενιζέλος, όπως τον ήξερε κι η χούντα. Βάζουν τον Σίμο να φλυαρεί περί ομαλότητας, ενώ μας απειλούν με την ανωμαλία που εκπροσωπούν. Βάζουν τον Σίμο να λέει πόσο δημοκρατικοί είναι, ενώ δείχνουν τα δόντια τους στη δημοκρατία. Θέλουν να τους φοβηθούμε ως αδίστακτους – αυτό είναι το μήνυμα της εισβολής στην ΕΡΤ.\nΤους φοβόμαστε, εντάξει. Είναι όμως σίγουροι ότι αυτοί δεν πρέπει να μας φοβούνται πιο πολύ;\nΞεκινούν οι πλειστηριασμοί ακινήτων -Τι απαιτεί η Τρόικα\nΣτη σύσκεψη που είχε ο υπουργός Ανάπτυξης Κωστής Χατζηδάκης με την Τρόικα, κυρίαρχο θέμα ήταν το θέμα των πλειστηριασμών. Οι δύο πλευρές συμφώνησαν να προστατευθεί η πρώτη κατοικία και είπαν πως θα προχωρήσουν σε επικοινωνιακή διαχείριση του θέματος των πλειστηριασμών, σε πολιτικό επίπεδο. Υπενθυμίζεται πως στις 31 Δεκεμβρίου λήγει η περίοδος προστασίας της πρώτης κατοικίας, από τους πλειστηριασμούς.\nΠοιος υπονομεύει την ανάκαμψη\nΑν θέλουμε να είμαστε ειλικρινείς για τις οικονομικές προοπτικές της χώρας, ανάκαμψη εντός του 2014 δεν πρόκειται να υπάρξει, αντίθετα με τις κυβερνητικές προσδοκίες, για τρεις βασικούς λόγους: η ανάκαμψη στην Ευρώπη είναι εξαιρετικά ασθενική και αβέβαιη, με συνέπεια η ΕΚΤ να μειώνει τα επιτόκια σε ιστορικά χαμηλό, μήπως και δώσει νέα ώθηση στη χρηματοδότηση των επιχειρήσεων, οι ελληνικές τράπεζες δεν δανείζουν εξαιτίας των τεράστιων προβλημάτων που αντιμετωπίζουν με τις επισφάλειες, και, τέλος, οι ξένες άμεσες επενδύσεις και η ανακίνηση των έργων υποδομής δεν επαρκούν για τη μεταστροφή του αρνητικού επενδυτικού κλίματος.\nΤο βασικό πρόβλημα στην Ελλάδα και την Ευρώπη είναι η υπερχρέωση, κυρίως του ιδιωτικού τομέα, που έχει αποτέλεσμα οι τράπεζες να μη δανείζουν νέες επενδύσεις, αλλά να περιορίζονται στη ρύθμιση και αναχρηματοδότηση υφιστάμενων επιχειρηματικών δανείων, οι δε επιχειρήσεις και τα νοικοκυριά να μην επενδύουν εκ νέου και να συρρικνώνουν την κατανάλωσή τους ώστε να αντιμετωπίσουν τα βάρη από την αποπληρωμή των χρεών τους.\nΣτην Ελλάδα το πρόβλημα είναι ακόμη μεγαλύτερο, μολονότι ο ιδιωτικός δανεισμός σαν ποσοστό στο ΑΕΠ είναι συγκριτικά μικρότερος του μέσου ευρωπαϊκού, δεδομένου ότι τα συνεχή Μνημόνια συρρικνώνουν με γεωμετρική πρόοδο το διαθέσιμο εισόδημα των εργαζομένων, με συνέπεια να μην μπορούν να εξυπηρετήσουν τα χρέη τους προς Εφορία και τράπεζες.\nΠροχθές, μάλιστα, το υπουργείο Οικονομικών δημοσίευσε πως ο αριθμός των επιχειρήσεων που καθυστερούν την αποπληρωμή των χρεών τους εκτινάχθηκε, από 182.785 ευρώ τον Αύγουστο, σε 526.477 τον Σεπτέμβριο και από αυτές οι πρόσθετες 343.692 επιχείρησαν και εισήλθαν σε προγράμματα διευθέτησης πληρωμών με στόχο να ρυθμίσουν τα χρέη τους με δόσεις μέσα σε ένα 12μηνο.\nΕπισήμως, οι επισφάλειες των ελληνκών τραπεζών ανέρχονται στο 30% των δανείων τους. Ανεπισήμως είναι πολύ περισσότερες και αυτό υπογραμμίζει το τεράστιο πρόβλημα που υπάρχει και θα συνεχίσει να υπάρχει από πλευράς χρηματοδότησης της διαφεύγουσας ανάκαμψης της οικονομίας.\nΤα νέα μέτρα (κάθετα ή οριζόντια, διαρθρωτικά ή μη) που μαγειρεύονται με την τρόικα και η συνακόλουθη αύξηση των φορολογικών εσόδων (βλ. 37% τον Σεπτέμβριο) θα έχουν ως σοβαρότατο αντίτιμο την περαιτέρω κάμψη της καταναλωτικής ζήτησης αλλά και την επιβάρυνση των μη εξυπηρετούμενων δανείων των τραπεζών. Οι κατασχέσεις καταθέσεων και άλλων περιουσιακών στοιχείων από το κράτος θα ωθήσουν πιθανότατα τους ιδιώτες να δώσουν προτεραιότητα στην πληρωμή των φόρων αντί των δανείων, με συνέπεια τη συνέχιση του παγώματος της ρευστότητας προς την πραγματική οικονομία και την κάμψη της επενδυτικής ζήτησης.\nΑυτός ο φαύλος κύκλος της ύφεσης στον οποίο έχει παγιδευτεί η ελληνική οικονομία με τη μεγάλη πτώση του όγκου του λιανικού εμπορίου (-9,5% τον Αύγουστο και -10,8% το α' 8μηνο 2013), της βιομηχανικής παραγωγής (-7,2% τον Αύγουστο και -3,8% το α' 8μηνο 2013) και των εξαγωγών αγαθών χωρίς τα πετρελαιοειδή (-7,2% και -2,6%, αντίστοιχα) θα έπρεπε να κάνει φανερό πως η μονομερής επιδίωξη πρωτογενούς πλεονάσματος δεν επιτρέπει καμία ανάκαμψη της οικονομίας.\nΘα γίνουμε όλοι μια παρέα - Το Facebook δοκιμάζει chat με φίλους φίλων του χρήστη\nΜια νέα λειτουργία άρχισε να δοκιμάζει το Facebook σε μια μικρή μερίδα χρηστών, με μεγάλη πιθανότητα να τη δούμε όλοι μελλοντικά.\nΣύμφωνα με το digitallife, το Facebook ψάχνει τρόπους για να εκμεταλλευτεί ακόμη περισσότερο τους φίλους φίλων του χρήστη, καθώς είναι πιθανό να είναι χρήστες τους οποίους γνωρίζει ο ίδιος ο χρήστης.\nΠόσο πληρώνουμε τον Άδωνι για να τρολάρει από το Καζακστάν;\nΟ Άδωνις Γεωργιάδης, λίγο μετά την εισβολή των ΜΑΤ στο ραδιομέγαρο της ΕΡΤ τα ξημερώματα της Πέμπτης μέσω twitter έστειλε τα συγχαρητήριά του στον υπουργό Δημόσιας Τάξης, Νίκο Δένδια.\nΌταν προκλήθηκε πάλι μέσω twitter για το ποιος πληρώνει το τρολάρισμα του από το Καζακστάν, απάντησε προκλητικά και ειρωνικά: @Lehona_Toeather αυτός είναι εδώ με έξοδα της Κυβερνήσεως του Καζακστάν και σύ δεν πλήρωσες €. Περαστικά τώρα.\nΌμως η αλήθεια τον διαψεύδει. Όπως αποκαλύπτει το totekmirio.gr o Έλληνας φορολογούμενος πλήρωσε 1.741,67 € και σημειώνουμε ότι τα 280,00 € που πήρε ο Άδωνις είναι αφορολόγητα.\nΆραγε θα του κάνουν το τραπέζι ή δεν θα του φτάσει η ημερήσια αποζημίωση;\nΠοδόσφαιρο: Προσφυγή του Σεμπάστιαν Λέτο κατά του Παναθηναϊκού\nΜέσω της Νομικής οδού θα διεκδικήσει την δικαίωση του ο Σεμπάστιαν Λέτο αφού ο Αργεντίνος, παίκτης της Κατάνια πλέον, κατέθεσε προσφυγή κατά του ΠΑΟ στην Επιτροπή επίλυσης Οικονομικών Διαφορών της ΕΠΟ, καθώς δεν έχει λάβει ακόμα\nστις 22:00 | ΔΙΚΑΙΟΣΥΝΗ\nΑπό την ωμότητα στη βία\nΗ κυβέρνηση ολοκλήρωσε χθες τα ξημερώματα, κινούμενη κυριολεκτικά στο σκοτάδι, το πραξικόπημα που η ίδια είχε ξεκινήσει 4 μήνες νωρίτερα με το μαύρο στην ΕΡΤ. Αυτή τη φορά έριξε τα ΜΑΤ στην ΕΡΤ για να καταλάβει το Ραδιομέγαρο της Αγίας Παρασκευής, από το οποίο οι εναπομείναντες «απολυμένοι» εξέπεμπαν το αυτοδιαχειριστικό, υποδειγματικό τους πρόγραμμα.\nΗ εισβολή των αστυνομικών δυνάμεων στο Ραδιομέγαρο είχε ήδη προαναγγελθεί εδώ και αρκετό καιρό, γι' αυτό και δεν εξέπληξε ιδιαίτερα. Αρκετοί βουλευτές της συγκυβέρνησης, από το χώρο της Ν.Δ., πίεζαν για μια βίαιη λύση του προβλήματος.\nΗ κυβέρνηση Σαμαρά-Βενιζέλου, που στις 10 Ιουνίου είχε ωμά παραβιάσει κάθε έννοια δημοκρατικής νομιμότητας, με το περίφημο «αποφασίζομεν και διατάσσομεν» το κλείσιμο της δημόσιας ραδιοτηλεόρασης, επιχείρησε να εμφανισθεί ως δήθεν εφαρμοστής του «νόμου και της τάξης». Μόνο που κι εδώ πρόκειται για ένα νόμο παντελώς αυθαίρετο και για μια τάξη που δομείται αποκλειστικά κατά παραγγελίαν της εξουσίας.\nΗ επιχείρηση ανακατάληψης της ΕΡΤ από τη ΕΛ.ΑΣ. έγινε παρουσία εισαγγελέα, που είναι εκ του νόμου απαραίτητη. Εγινε όμως χωρίς καμιά νόμιμη κάλυψη. Παράνομα. Μπορεί να μην έγινε εκτεταμένη χρήση βίας, όμως ο εκφοβισμός, οι προσαγωγές και η επίδειξη ισχύος ήθελαν να εγκαθιδρύσουν την αντίληψη «όπου δεν πίπτει λόγος, πίπτει ράβδος», μέσω της οποίας οι κυβερνητικοί εταίροι προωθούν τη δήθεν μεταρρυθμιστική πολιτική τους.\nΚορυφαίο της υποκρισίας είναι ότι η εκκένωση έγινε λίγες μέρες μετά την επεισοδιακή υπερψήφιση στη Βουλή της επίμαχης τροπολογίας, η οποία αποτέλεσε ωδή στη διαπλοκή, ένα ψηφιακό ρουσφέτι στους καναλάρχες, με το οποίο «νομιμοποιήθηκε» αναδρομικά η λειτουργία των ιδιωτικών καναλιών και άνοιξε ο δρόμος για τη συμμετοχή τους στη νέα ψηφιακή εποχή, ερήμην της ΕΡΤ.\nΟι νομικοί θεωρούν τη χθεσινή εισβολή παράνομη ενέργεια, αφού δεν έχει επικυρωθεί ακόμη από τη Βουλή η Πράξη Νομοθετικού Περιεχομένου με την οποία δόθηκε η εξουσιοδότηση για τη βίαιη διάλυση της ΕΡΤ και την ομαδική απόλυση όλου του προσωπικού της.\nΗ τακτική της κυβέρνησης έκτοτε, η μη συμμόρφωσή της με τις αποφάσεις του Συμβουλίου της Επικρατείας, το έωλο νομικό καθεστώς της ΝΕΡΙΤ, καταδεικνύουν ότι το έγκλημα ήταν προμελετημένο, αλλά πλημμελώς σχεδιασμένο. Στόχος είναι να υποκύψει η κοινωνία στους εκβιασμούς της εξουσίας, ώστε αυτή ανενόχλητη να υλοποιεί τα Μνημόνια της λιτότητας και της εξαθλίωσης των πολιτών. Γι' αυτό και η αντίσταση σε αυτές τις πρακτικές είναι καθήκον όλων.\nΔΥΤΙΚΗ ΕΛΛΑΔΑ: Σαρωτική κακοκαιρία από τη Δευτέρα\n5 μήνες σε 15 ρήματα\n• ΑΝΤΙΣΤΕΚΟΜΑΙ, ακόμη. Με όσες δυνάμεις μου απέμειναν. Μια αντίσταση σαν πληρωμή οφειλής στη συνείδησή μου, στις ιδέες που υπηρέτησα, σε κείνους που μου δίδαξαν αξίες...\nκαι ιδανικά, στους αυστηρούς μα συνάμα τόσο ονειροπόλους ποιητές που λάτρεψα.\n• ΕΚΠΛΗΣΣΟΜΑΙ, ακόμη. Από τη δύναμη των αγωνιστών συναδέλφων μου που αρνήθηκαν να υποκύψουν σε ψευτοδιλήμματα, από την αντοχή, την αποφασιστικότητα και την αξιοπρέπειά τους. Μέρες και νύχτες ολόκληρες με ανεξάντλητο κουράγιο και θάρρος στέκονται όρθιοι, δουλεύοντας,\nΤι πιστεύει ο Τσίπρας…\n«Δεν πιστεύει ότι θα ρίξει την κυβέρνηση», είπε ο οικονομικός συντάκτης του ΑΝΤ1 Γιάννης Τσακίρης (ζήτημα που ο Ντερμπερντέρης δυσκολεύεται να κατανοήσει).\nΤο…κάνει για να κινητοποιήσει τον κόσμο, να ενδυναμώσει την στρατηγική του να σταματήσει την εσωστρέφεια στο κόμμα του. «Να μαζέψει το δικό του μαγαζί», όπως χαρακτηριστικά είπε ο δημοσιογράφος του ΑΝΤ1.\nΚαι ταυτοχρόνως, να προκαλέσει τριγμούς στην δικομματική κυβέρνηση.\nΟι «αντάρτες» της ΝΔ και του ΠΑΣΟΚ, αφού την Κυριακή δώσουν ψήφο εμπιστοσύνης στη κυβέρνηση, που θα κρεμάσουν στη συνέχεια τα φισεκλίκια τους;..\nΗ οικονομική ελίτ κατόρθωσε -σε πείσμα της κρίσης- να διπλασιάσει την περιουσία της τα τελευταία 5 χρόνια, σύμφωνα με την Wealth-X. Έρευνα της ίδιας εταιρίας κατέγραψε αύξηση 20% στον πλούτο των εύπορων Ελλήνων.\nστις 21:40 | ΟΙΚΟΝΟΜΙΑ\nΕίναι αλήθεια πως η κοινωνία μας καθημερινά δοκιμάζεται πολλαπλώς. Πριν από όλα, με τους φόρους που δεν τελειώνουν, τα χαράτσια, τους λογαριασμούς, τα κοινόχρηστα με τα πετρέλαια, τα καθημερινά έξοδα. Μπορεί η κυβέρνηση να υπερηφανεύεται για το πρωτογενές πλεόνασμα, που φαίνεται να πετυχαίνει, ωστόσο οι πολίτες καλούνται να αντιμετωπίσουν μιαν άλλη πραγματικότητα, αυτήν της πρωτοφανούς απώλειας στα εισοδήματά τους. Κατά συνέπεια, με πληγωμένη αξιοπρέπεια δεν μπορείς να εκτιμήσεις καμιά εθνική περίσσια.\nΩστόσο, ταυτόχρονα με την οικονομική καθίζηση και τις δραματικές συνέπειές της, την καθημερινότητά μας φροντίζει να εξευτελίζει και η τηλεόραση. Μια τηλεόραση που εξακολουθεί να πριμοδοτεί την κραυγαλέα χυδαιότητα, προβάλλοντας ηχηρά την ανερμάτιστη βλακεία ως εθνικό πρότυπο ζωής.\nΈτσι, πρόσφατα σε πρωινή εκπομπή εμφανίστηκε μια νέα κοπέλα σχεδόν γυμνή να σκύβει σε μια κακής ποιότητας πόρνο - στάση προκειμένου το φιλοθέαμον και προβληματισμένο κοινό να μάθει πώς ξυρίζουν - καλλωπίζουν τα γύρω από τον γυναικείο κόλπο σημεία. Όλη αυτή η σωρευμένη βαρβαρότητα, που συντρίβει κάθε ίχνος καλού γούστου, συντελεί στην εκμηδένιση κάθε προσπάθειας που μπορεί ακόμα να συντηρεί ως τιμαλφή ελπίδα η συντριπτική πλειονότητα των πολιτών.\nΕίναι σχεδόν ακατανόητο γιατί ιδιαιτέρα στη χώρα μας ο απόλυτος εκχυδαϊσμός στα όρια του τιποτένιου θεωρείται εμπορικός, επιτυχημένος και επιβραβεύσιμος. Η πλήρης κατάρρευση του συστήματος μήπως δεν χρωστά το ανάλογο μερίδιο ευθύνης σε παρόμοιου είδους απόβλητα της τηλεοπτικής μας δημοκρατίας και της ελεύθερης έκφρασης των ιδεών;\nΟλυμπιακός: Υπόσχεση για πριμ 1 εκατ. ευρώ από Μαρινάκη εν όψει ΠΑΟΚ\nΤο ποσό του ενός εκατομμυρίου ευρώ θα μοιραστούν οι παίκτες του Ολυμπιακού, αν νικήσουν τον ΠΑΟΚ στο ντέρμπι κορυφής για την 11η αγωνιστική της Σούπερ Λίγκα, την Κυριακή.\nΑυτό υποσχέθηκε ο πρόεδρος των «ερυθρολεύκων», Βαγγέλης Μαρινάκης, σε συνδυασμό βέβαια με τις νίκες επί του Παναθηναϊκού και της Μπενφίκα,\nΔεν καταλαβαίνει ο Ντερμπεντέρης…\nΗ «ένσταση» του Τσίμα…\nΟ Ντερμπεντέρης βρήκε την πρώτη μέρα της συζήτησης στη Βουλή «υποτονική και γενικόλογη» (τη ρουκέτα Βενιζέλου κατά Τσίπρα δεν την πρόσεξε).\nΚαι άρχισε τις ειρωνείες. Για τον…Βούτση (που είπε, ότι τέλειωσε το καντήλι της κυβέρνησης, θα το σβήσει ο λαός). Για τον Τσίπρα που καλεί τον κόσμο την Κυριακή στο Σύνταγμα και κάτι τέτοια.\n«Δεν καταλαβαίνω τι νόημα έχει η πρόταση μομφής, αφού κανείς δεν πιστεύει ότι ΣΥΡΙΖΑ θα ρίξει την κυβέρνηση», είπε.\nΑντίθετα ο Τσίμας, μίλησε για στρατηγική κίνηση του κόμματος της Αξιωματικής Αντιπολίτευσης. Ο Ντερμπεντέρης τον διέκοψε αμέσως. «Τι στρατηγική ρε Παύλο, αφού δεν αποδίδουν οι κινητοποιήσεις του!».\nΟ Τσίμας, σωστά, κατά τη γνώμη μας, του απάντησε δεν μπορείς να δεις το θέμα από το μέγεθος των κινητοποιήσεων αλλά σε βάθος χρόνου. Και του θύμισε πως ο ΣΥΡΙΖΑ πάει για πρώτο κόμμα στις ευρωεκλογές.\nΜούγκα ο Ντερμπεντέρης…\nΒασίλης Παπακωνσταντίνου: "Επιτέλους, ζω κι εγώ τη δικτατορία"\nΑπό τους πρώτους που έσπευσαν σήμερα τα ξημερώματα στο Ραδιομέγαρο της ΕΡΤ ήταν και ο γνωστός καλλιτέχνης Βασίλης Παπακωνσταντίνου, ο οποίος μάλιστα... συμμετείχε στην ομάδα διαδηλωτών που απωθήθηκε από τα ΜΑΤ και δέχτηκε δακρυγόνα\nΜιλώντας αργότερα στον ραδιοφωνικό σταθμό Στο Κόκκινο, ο ίδιος δήλωσε:\n«Είμαι πάρα πολύ χαρούμενος. Είναι ένα υπέροχο πρωινό, φθινοπωρινό. Εγώ πολύ το\n«Τότε τι κρίμα, τι κρίμα, τι κρίμα, δεν χωράς πουθενά»… (Video)\n…όπως τραγουδούσε ο Γιάννης Αγγέλακας. Οι στίχοι δικαιώνονται στην προσπάθεια ενός ατζαμή να βρει τρύπα διαφυγής μετά το τρακάρισμα που είχε και τα έκανε όλα μπάχαλο.\nΟ οδηγός του μαύρου SUV χτύπησε ένα ταξί σε δρόμο του Σικάγου. Δεν ήταν αυτή η κακοτυχία του. Το κακό για αυτόν ήταν τριπλό: το αυτοκίνητο που οδηγούσε ήταν κλεμμένο, δεν ήταν και τόσο ικανός στις μανούβρες και ένας από τους κατοίκους της περιοχής προνόησε να τραβήξει βίντεο μόλις αντιλήφθηκε την ιστορία. Δείτε το και θα καταλάβετε.\nΑφού λοιπόν έγινε η πρώτη σύγκρουση, ο οδηγός που έφταιγε θέλησε να διαφύγει. Θεώρησε ότι είχε το πλεονέκτημα αφού ήταν μέσα στο όχημα και ο ταξιτζής είχε κατέβει στο δρόμο για να του πει δυο λογάκια σχετικά με το τρακάρισμα. Όταν διαπίστωσε ότι ο οδηγός του μαύρου SUV δεν επρόκειτο να κατέβει αλλά προσπαθούσε να διαφύγει, ο ταξιτζής όχι μόνο δεν έκανε πίσω αλλά πέρασε στην αντεπίθεση.\nΤο αποτέλεσμα ήταν ο κλέφτης να τρομοκρατηθεί και να αρχίσει τις κινήσεις πανικού. Οι οποίες απέφεραν μπόλικα τρακαρίσματα και κερδίζουν μια θέση στο πάνθεον των χειρότερων προσπαθειών διαφυγής στην ιστορία.\nΜε τα πολλά κατάφερε να φύγει από τον τόπο του τρακαρίσματος αλλά λίγο αργότερα έπεσε στα χέρια της αστυνομίας (όχι πως ήταν και ιδιαίτερα δύσκολο). Ο τύπος τώρα κατηγορείται για ζημιά δημόσιας περιουσίας, εγκατάλειψη σκηνής ατυχήματος και επίθεση με δολοφονικό όπλο και μάλλον σκέφτεται τι καλά θα ήταν αν τον έπιαναν απλά για κλοπή αυτοκινήτου.\nΗ ΔΗΜΑΡ στηρίζει τη μνημονιακή κυβέρνηση και δίνει θάρρος στην τρόϊκα.\nΘα πρέπει να είναι πολύ απελπισμένοι εκεί στη ΔΗΜΑΡ, από τις κρυφές δημοσκοπήσεις, για να αποφασίσουν να δεθούν οριστικά στο μνημονιακό άρμα.\nΕννοείται ότι με την απόφασή τους να ψηφίσουν «παρών» στην...\nπρόταση μομφής του ΣΥΡΙΖΑ (όταν όλα τα υπόλοιπα κόμματα της αντιπολίτευσης θα ψηφίσουν «υπέρ») αυτοκτονούν πολιτικά και οριστικά. Στην ουσία η απόφασή τους εκτιμάται πως είναι μια παράκληση προς το μνημονιακό τόξο να τους ξαναπάρει στις τάξεις του, μπας και διασωθούν μέσα από τη συμμετοχή τους στη νομή της εξουσίας. Δυστυχώς όμως, δεν είναι πια η εποχή για μικροπολιτικούς υπολογισμούς. Όσοι πολιτικοί σχηματισμοί τάσσονται σήμερα εναντίον των συμφερόντων του λαού, απλά εξαφανίζονται.\nΗ συμπεριφορά της ΔΗΜΑΡ είναι δυστυχώς πολύ καταλυτική για τα λαϊκά συμφέροντα και δεν είναι μια αθώα συμπεριφορά.\nΆλλη εικόνα θα περνούσε στην Ελλάδα και στο εξωτερικό, αν το αποτέλεσμα της ψηφοφορίας ήταν 153 – 147 υπέρ της κυβέρνησης και άλλη το 153 – 130, αν αφαιρεθούν οι 17 βουλευτές της ΔΗΜΑΡ.\nΣτην πρώτη περίπτωση, ναι μεν η κυβέρνηση και πάλι θα διασωζόταν, αλλά πολύ σοβαρά τραυματισμένη και με τους βουλευτές της προβληματισμένους. Η δε τρόϊκα θα έπρεπε να κάνει δεύτερες σκέψεις πλέον. Το μήνυμα και η ψυχολογία που θα περνούσαν, τόσο στο λαό όσο και στο εξωτερικό, θα ήταν ότι «ο λαός δεν δέχεται νέα μέτρα και η μνημονιακή κυβέρνηση βρίσκεται σε συνθήκες κατάρρευσης». Αντίθετα, στη δεύτερη περίπτωση και με τη βοήθεια της ΔΗΜΑΡ, το μήνυμα που θα περάσει διεθνώς είναι ότι «ο λαός μέσω των εκπροσώπων του δίνει άνετη πλειοψηφία στην κυβέρνηση και στην ουσία δηλώνει ότι αντέχει και νέα πιο επαχθή μέτρα».\nΑυτό είναι το μεγαλύτερο πολιτικό κακό που κάνει η ΔΗΜΑΡ στον ελληνικό λαό. Αφενός απογοητεύει το λαό, αφετέρου δίνει το θάρρος στην τρόϊκα για νέα πιο άτεγκτη στάση σε βάρος του.\n▼ Νοε 08 (221)\nΑπ' τη μια μπατσο-ασύρματος, απ' την άλλη ψυχή βαθ...\nΑ2 εθνική μπάσκετ: “ΑΕΚ και Κόροιβος είναι τα βασι...\nCINETROLL: Στις ελληνικές αίθουσες η διαστημική πε...\nΠρόταση μομφής κατά του ΣΔΟΕ από Καπερνάρο και Παπ...\nΕβελίνα Παπούλια: Πήγα στα μπουζούκια και έπαθα κα...\nΓιάννης Παπακώστας: «Δεν παίζω στοίχημα, δεν είμαι...\nΒολτάρουμε στα ωραιότερα κάστρα της Γηραιάς Ηπείρο...\nΓερμανία (Μπάσκετ): 13.000 εισιτήρια έχουν διατεθε...\nΘΑ ΠΑΘΕΤΕ ΠΛΑΚΑ! Δείτε την 22χρονη κόρη του Arnold...\nΘα γίνουμε όλοι μια παρέα - Το Facebook δοκιμάζει ...\nΠόσο πληρώνουμε τον Άδωνι για να τρολάρει από το Κ...\nΠοδόσφαιρο: Προσφυγή του Σεμπάστιαν Λέτο κατά του ...\nΟλυμπιακός: Υπόσχεση για πριμ 1 εκατ. ευρώ από Μαρ...\nΒασίλης Παπακωνσταντίνου: "Επιτέλους, ζω κι εγώ τη...\n«Τότε τι κρίμα, τι κρίμα, τι κρίμα, δεν χωράς πουθ...\nΗ ΔΗΜΑΡ στηρίζει τη μνημονιακή κυβέρνηση και δίνει...\nΗ σοκολάτα αδυνατίζει, δεν παχαίνει λένε οι επιστή...\nΜετά λόγου γνώσεως...\nΔήλωση Ανδρέα Λοβέρδου για την ΕΡΤ\nΤη Δευτέρα ανοίγει το Taxisnet για τα τέλη κυκλοφο...\nΚέρδος για τον τουρισµό, αλλά όχι για την επιστήµη...\nΧάντ-μπολ: Επιστροφή στο… σπίτι αύριο για τον Πήγα...\nΠέντε νεκροί σε εγκαταλειμμένο ορυχείο στην Αλβανί...\nΣοκ στην Ευελπίδων: Αλλοδαπός τραυμάτισε με μαχαίρ...\nΓερμανία: Στο top 10 των διεθνών πλυντηρίων μαύρου...\nΜειώνονται οι δόσεις για δάνεια και πιστωτικές\nΠοδόσφαιρο: Αποσύρεται ο Αλεσάντρο Νέστα σε ηλικία...\nΟ άγνωστος πόλεμος των μυστικών υπηρεσιών\n«Ήρωας» ο Σνόουντεν για την πλειοψηφία των Γερμανώ...\nΑχαϊα: Ερχεται διαθεσιμότητα για 100 εργαζόμενους ...\nΕυρωλίγκα μπάσκετ: Ο Ολυμπιακός εκτός έδρας απόψε...\nΟ... μποναμάς του Μητσοτάκη\n15 πράγματα που δεν ξέρατε για τον Elvis Presley\nΠάτρα: Βαριές «καμπάνες» στον προμηθευτή και τους ...\nΈρχονται ... οι Τζακοφύλακες!\n«Πασοκοποίηση» και ευρωπαϊκή σοσιαλδημοκρατία\nΚαλό διατροφικό προϊόν το σουβλάκι λένε οι Βρετανο...\nΔ.Ο.Ε.: Στο διάστημα από χθες είναι η δάδα των Χει...\n23 συμβουλές για πιο ζεστό και φτηνό χειμώνα\nΣυμφωνία Κύπρου - Λιβάνου για το φυσικό αέριο\nΤο Ισραήλ κύριος ύποπτος για τον αφύσικο θάνατο το...\nΤσιώλης: «Δύναμη του ΠΑΣ μεγάλη είναι ο κόσμος του...\nΗ ακραία επίθεση Βενιζέλου στον Τσίπρα και η «ρελά...\nΑπέτρεψε μακελειό η ιταλική αστυνομία στη Νάπολι…\nΠοιοι κινδυνεύουν να χάσουν το σπίτι τους λόγω πλε...\nΤαε-Κβον-Ντο: Ο Α.Σ. Ανδρεία σημείωσε επιτυχίες στ...\nΟ εγγονός του Τζίμι Κάρτερ κατεβαίνει για Κυβερνήτ...\nΗ ΕΡΤ, τα σύμβολα και η πολιτική των ντίλερ\nΤι φέρνει η πρόταση δυσπιστίας του ΣΥΡΙΖΑ\nΑνοιχτό το θέμα με τους πλειστηριασμούς\nΠάτρα: "Στον αέρα" το Καρναβάλι για το 2014\nΗ πρόταση μομφής «κρας τεστ» για το ηγετικό προφίλ...\nFT: Η Αθήνα δεν πολεμά τη φοροδιαφυγή\nΕΣΑΚΕ: Αποφασίζει για το πότε θα γίνει το ματς Από...\nΈχεις πονοκέφαλο; Ανακαλύψτε τις 5 τροφές που θα σ...\nΕπιστροφή Γκέκα και Φορτούνη στην Εθνική\nΑλέξης Κούγιας: "Καμιά λευκή πετσέτα στην Παναχαϊκ...\nΓερμανία και Βραζιλία κατά την κατασκοπίας!


Η Jamie Lee Curtis πιστεύει ότι η θρυλική μητέρα της δεν θα στήριζε το #MeToo -παρότι είχε συνεργαστεί με τον Χίτσκοκ | Jenny.gr\nΗ Jamie Lee Curtis έχει μιλήσει πολλές φορές για την προσωπική της ζωή, τη σχέση με τους γονείς της, τις μάχες με τους δαίμονές της.\nΜία γυναίκα- υπέρμαχος του φεμινισμού, με ανοιχτό τρόπο σκέψης και αποδοχή. Το απέδειξε όταν μίλησε δημόσια για τη φυλομετάβαση της κόρης της, Ruby, αλλά και για τους αγώνες που δίνει για το φεμινιστικό κίνημα. Κάτι που μάλλον δεν θα ίσχυε στην περίπτωση της μητέρας της και πρωταγωνίστρια του κλασικού Psycho, Janet Leigh.\nΑυτό τουλάχιστον αποκάλυψε σε μία συζήτηση που έκανε με τη Melanie Griffith, η μητέρα της οποίας ήταν επίσης γνωστή ηθοποιός. Η Tippi Hedren ήταν η πρωταγωνίστρια στα «Πουλιά» του Άλφρεντ Χίτσκοκ, ενώ η Janet Leigh ήταν η κλασική εικόνα του Ψυχώ, με την πρωταγωνίστρια να μαχαιρώνεται πολλές φορές στην μπανιέρα. Οι δύο κόρες λοιπόν μίλησαν για τη συμπεριφορά του γνωστού σκηνοθέτη αλλά και για το κίνημα #metoo.\nΗ δημοσίευση κοινοποιήθηκε από το χρήστη Dizi Film Servisi🎬🍿📽 (@dizifilmservisi)\n«Δεν ξέρω πώς ήταν με τη μαμά σου, αλλά με τη δική μου δεν ήταν και πολύ καλός», είπε η Griffith στην Curtis, αναφερόμενη στον Χίτσκοκ. «Δεν νομίζω ότι θα αναγνώριζε καν την κακή συμπεριφορά. Ήταν λίγο Πολυάννα σε αυτή τη βιομηχανία και το κίνημα #Metoo θα την αναστάτωνε. Δεν είναι δίκαιο που το λέω επειδή έχει πεθάνει, αλλά επειδή την ήξερα, δεν πιστεύω ότι θα παραδεχόταν ότι ο Χίτσκοκ φέρθηκε ποτέ του άσχημα. Ήταν απλά ευγνώμων για την καριέρα της και θα σου έλεγε ότι έτσι ήταν τα πράγματα τότε».\nΑντιθέτως, η μητέρα της Melanie Griffith, το 2016 είχε μιλήσει δημόσια για τη σεξουαλική παρενόχληση που είχε δεχτεί από την σκηνοθέτη, τη δεκαετία του '60. Η κόρη της υποστηρίζει ότι ήταν υπέρμαχος του τότε #MeToo, αλλά τότε δεν ήταν κάτι αποδεκτό. Την απέρριπταν και φρόντισε προσωπικά ο Χίτσκοκ για αυτό. Και ειλικρινά, δεν εκπλησσόμαστε καθόλου με αυτή την πληροφορία.\nΗ Jamie Lee Curtis απέδωσε φόρο τιμής στον ρόλο που καθιέρωσε τη μητέρα της και ντύθηκε πρωταγωνίστρια του Psycho, στο πάρτι που ακολούθησε στην πρεμιέρα της δικής της ταινίας, Halloween Kills. Η σειρά ταινιών που ξεκίνησε το 1978, με σταθερή πρωταγωνίστρια την Jamie Lee Curtis, επιστρέφει just in time, με 3 γενιές γυναικών να αντιμετωπίζουν τον Michael Myers.\nΠηγή φωτογραφίας: Instagram/Jamieleecurtis


Πολύ ευκολότερη είναι η διακοπή του καπνίσματος για τα ζευγάρια\nΛΟΝΔΙΝΟ (ΑΠΕ-ΜΠΕ)- Τα ζευγάρια που προσπαθούν να κόψουν μαζί το κάπνισμα, έχουν εξαπλάσια πιθανότητα επιτυχίας, συγκριτικά με τα άτομα που το επιδιώκουν μόνα τους, σύμφωνα με μια βρετανική επιστημονική έρευνα, με επικεφαλής μια Ελληνίδα επιστήμονα της διασποράς, που παρουσιάστηκε στο συνέδριο της Ευρωπαϊκής Εταιρείας Καρδιολογίας "EuroPrevent 2019" («Ευρω-πρόληψη»).\nΣτη νέα έρευνα, με επικεφαλής τη Μάγδα Λαμπρίδου του Αυτοκρατορικού Κολλεγίου (Imperial) του Λονδίνου, πήραν μέρος 222 καπνιστές, καθώς και οι σύντροφοι τους (99 καπνιστές, 40 πρώην καπνιστές και 83 μη καπνιστές), που ήσαν παντρεμένοι ή συζούσαν. Τα ζευγάρια παρακολούθησαν ένα από τέσσερα διαφορετικά προγράμματα διακοπής καπνίσματος, διάρκειας 16 εβδομάδων. Στα προγράμματα αυτά προσφέρονταν υποκατάστατα νικοτίνης με ειδικά τσιρότα και τσίχλες ή με το συνταγογραφούμενο φάρμακο βαρενικλίνη.\nΓονείς Μέσης: Οι αλλαγές στην ΟΑΠ συνάδουν σε μεγάλο βαθμό με τα αιτήματά τους


Η Shaya ανεμίζει -κυριολεκτικά- στο «νησί των ανέμων», κολάζει με το μπικίνι της & αποκαλύπτει πώς έχασε 10 κιλά (φωτογραφίες+βίντεο) | Iciao\nΗ Shaya ανεμίζει -κυριολεκτικά- στο «νησί των ανέμων», κολάζει με το μπικίνι της & αποκαλύπτει πώς έχασε 10 κιλά (φωτογραφίες+βίντεο)\nΑπό την Μύκονο, με αγάπη, μας στέλνει τα φιλιά της και η Shaya. H σέξι τραγουδίστρια, μάλιστα, βάλθηκε να μας πείσει -και το κατάφερε πανεύκολα- πως, ακόμα κι αν άλλα μέρη διεκδικούν τον τίτλο «το νησί των ανέμων» (όπως η Άνδρος π.χ.), δικαιωματικά ανήκει στην Μύκονο. Το ακόλουθο βίντεο τα λέει όλα. View this post […]\nΔημοσιεύθηκε: 25 Ιουνίου 2019 18:30\nΑρχική > Girls > Η Shaya ανεμίζει -κυριολεκτικά- στο «νησί των ανέμων», κολάζει με το μπικίνι της & αποκαλύπτει πώς έχασε 10 κιλά (φωτογραφίες+βίντεο)\nΑπό την Μύκονο, με αγάπη, μας στέλνει τα φιλιά της και η Shaya. H σέξι τραγουδίστρια, μάλιστα, βάλθηκε να μας πείσει -και το κατάφερε πανεύκολα- πως, ακόμα κι αν άλλα μέρη διεκδικούν τον τίτλο «το νησί των ανέμων» (όπως η Άνδρος π.χ.), δικαιωματικά ανήκει στην Μύκονο.\nΤο ακόλουθο βίντεο τα λέει όλα.\n» style=»color:#000;font-family:Arial,sans-serif;font-size:14px;font-style:normal;font-weight:normal;line-height:17px;text-decoration:none» target=»_blank» rel=»noopener noreferrer»>Saved by the wind ?!!! #windeffect @virendra_world @kaluamykonos #kaluamykonos @boudoir_dennisp #beachrestaurant #singer #performer #artist #cyall2morrow\nA post shared by Shaya Hansen (@shayahansen) on Jun 23, 2019 at 12:51pm PDT\nΌσο για τις εξορμήσεις της στην παραλία, αυτές δεν χρειάζονται τη «συμβολή» του Αιόλου για να… πείσουν. Η καλλίπυγος τραγουδίστρια, με χαρακτηριστική ευκολία κολάζει τους λουόμενους.\nΑπολαύστε την λοιπόν και έτσι!\nΌσο για την απώλεια δέκα ολόκληρων κιλών, που αναφέρουμε στον τίτλο του θέματος, η ίδια έχει πει ότι καταρχάς είχε να κάνει με το επάγγελμά της. Αναγκαστικά, καθώς βγαίνει on stage, έπρεπε από juicy να γίνει πιο skinny. Τι έκανε λοιπόν: «Ακολούθησα μια διατροφή που περιείχε πολλά φρούτα και λαχανικά, άπαχα γαλακτοκομικά προϊόντα, βρώμη και μούσλι, μελί, άπαχα κρέατα, ψωμί ολικής αλέσεως, πολύ νερό και πράσινο τσάι», τονίζει.\nΠαράλληλα, όπως επισημαίνει, «κάνω διάδρομο 5-6 φόρες την εβδομάδα. Γρήγορο βάδην για 45’ και κάνω και μαθήματα χορού». Φυσικά, τώρα, το καλοκαίρι, κολυμπάει κιόλας πολύ.\nΑν, μάλιστα, θέλετε και διατροφικά tips για ν’ αποκτήσετε την κορμάρα σας, ιδού: Κορίτσια, «μη βιάζεστε να χάσετε κιλά. Ακολουθήστε μια σωστή διατροφή κι ένα πρόγραμμα γυμναστικής που να σας ταιριάζει απόλυτα και θα δείτε ότι θα γίνει τρόπος ζωής. Επίσης, όταν θα χάσετε τα κιλά που επιθυμείτε θα ανέβει σημαντικά η ψυχολογία σας και θα σας είναι πιο εύκολη η συντήρηση.\nΥπάρχουν κάποιες τροφές και συνήθειες που εφαρμόζω στην διατροφή μου: Αποφεύγω να πίνω έτοιμους χυμούς γιατί περιέχουν πολύ ζάχαρη. Το καλύτερο πρωινό είναι νιφάδες βρώμης. Προτιμήστε το γκρέιπφρουτ γιατί είναι λιποδιαλύτης, σβήνει την κυτταρίτιδα και είναι εξαιρετικά χορταστικό.\nΑκόμα, βάζω σε κάθε γεύμα μου πρωτεΐνη (αυγό, κοτόπουλο, κρέας, ψάρι), προσέχω να μην τρώω υδατάνθρακες μετά τις 18:30-19:00, προτιμώ το ψωμί σικάλεως, ζυμαρικά ολικής αλέσεως και προτιμώ τα όσπρια αντί για ρύζι και άσπρο ψωμί. Τρώω τα καλά λιπαρά όπως Ω3, προσπαθώ να μην αγχώνομαι γιατί προκαλεί συσσώρευση λίπους στην κοιλια, πίνω πολύ νερό και πράσινο τσάι και αντί να τρώω γλυκά τρώω μπάρες δημητριακών.»


“Σκάνδαλο” με τον σύμβουλο της Βουλευτού; – Portoni\n“Σκάνδαλο” με τον σύμβουλο της Βουλευτού;\nΌσοι παρακολουθούν τη διεθνή επικαιρότητα γνωρίζουν ότι ένας ολόκληρος υποψήφιος για τη Γαλλική Προεδρία ο Φρανσουά Φιγιόν “κάηκε” λόγω του σκανδάλου με τη σύζυγό του που παρουσιαζόταν ως σύμβουλός του και αμειβόταν κανονικά από το Γαλλικό κράτος ενώ στην πραγματικότητα δεν προσέφερε ποτέ τις υπηρεσίες της.\nΑνάλογο σκάνδαλο βγήκε στον αέρα και για την ακροδεξιά υποψήφια Μαρί Λεπέν και έγινε χαμός αφού κάποιοι σωματοφύλακές της φέρονταν εικονικά ως σύμβουλοί της.\nΤηρουμένων των αναλογιών, θα έλεγε κανείς ότι ένα τέτοιο “σκάνδαλο” λαμβάνει χώρα και στην Κεφαλονιά αφού όλοι ουσιαστικά είμαστε μάρτυρες μίας ιδιότυπης “αργομισθίας” που σχετίζεται με τον φερόμενο ως σύμβουλο της βουλευτού Α. Θεοπεφτάτου Γ. Βαρούχα. Και για να είμαστε συγκεκριμένοι:\nΟ κ. Βαρούχας εμφανίζεται και αμείβεται κανονικά από το ελληνικό δημόσιο ως επιστημονικός σύμβουλος της βουλευτού πλην όμως αντί να βρίσκεται στην Αθήνα, δίπλα στη βουλευτή, όπως θα ήταν εύλογο και όπως συμβαίνει με τη συντριπτική πλειοψηφία των συμβούλων των βουλευτών, αυτός εμφανίζεται να “σουλατσάρει” γενικά και αόριστα στην Κεφαλονιά και ως κύρια δράση του να παρουσιάζεται η εμφάνισή του σε πολιτιστικές εκδηλώσεις, σε happenings και κάθε είδους “πανηγύρια” ως “αντ’αυτής” της βουλευτίνας, συνήθως με κάποιο πέδιλο ή κάποιο σανδάλι.\nΓια να γίνουμε πιο σοβαροί έχουμε κάποια συγκεκριμένα ερωτήματα για τον κ. Βαρούχα αλλά και για την κ. βουλευτή:\nΠοιο ακριβώς είναι το αντικείμενο της εργασίας του και σε πόσες ερωτήσεις ή επερωτήσεις της βουλευτού έχει συμμετάσχει με τις επιστημονικές γνώσεις του; Άρα ρωτάμε πόσες είναι οι ερωτήσεις ή επερωτήσεις που έχει καταθέσει η βουλευτής, ποια η συμμετοχή του κ. Βαρούχα σε αυτές, όπως επίσης ρωτάμε σε ποιες επιτροπές της βουλής μετέχει η βουλευτής και σε ποια εργασία έχει συμμετάσχει ως προς αυτές ο κ. Βαρούχας;\nΟπωσδήποτε στη σημερινή εποχή με την εξέλιξη του διαδικτύου δεν είναι απαραίτητο ένας σύμβουλος βουλευτού να βρίσκεται στην Αθήνα αλλά μπορεί να παρέχει την εργασία του και με e-mail-τηλεδιασκέψεις κ.ο.κ. Παρόλα αυτά η πρακτική που ακολουθούν οι περισσότεροι βουλευτές είναι να έχουν τους συμβούλους τους δίπλα τους στην Αθήνα. Σε κάθε περίπτωση μπορεί ο κ. Βαρούχας για λόγους διαφάνειας να μας αναλύσει την μέχρι σήμερα δραστηριότητά του ως συμβούλου της βουλευτού και να δημοσιεύσει, τμήμα έστω των όποιων ερωτημάτων, προτάσεων, υπομνημάτων κ.ο.κ. έχει καταρτίσει για την Κεφαλονιά και την Ιθάκη, ώστε να σταματήσουν οι, κακόβουλοι λέμε εμείς, “ψίθυροι” ότι είναι “αργόμισθος”;\nΠοιο είναι το ωράριο του κ. συμβούλου, που ακριβώς είναι η έδρα του και το γραφείο του και που μπορεί να τον βρει ένας πολίτης της Κεφαλονιάς και ποιες ώρες για οποιοδήποτε ζήτημα του νησιού;\nΟι βουλευτές εκφράζουν βάσει του συντάγματος το Ελληνικό Έθνος ανεξάρτητα με το ποιο κόμμα εξελέγησαν. Ως εκ των παραπάνω είναι αντιδεοντολογικό ο σύμβουλος της βουλευτού που αμείβεται από το ελληνικό δημόσιο να έχει αναλάβει “εργολαβικά” και το γραφείο τύπου του τοπικού ΣΥΡΙΖΑ αφού όλες σχεδόν οι ανακοινώσεις του ΣΥΡΙΖΑ Κεφαλονιάς φεύγουν από το mail του. Σίγουρα το παραπάνω δεν είναι παράνομο, από την άλλη όμως ίσως θα έπρεπε ο κ. σύμβουλος να είναι πιο διακριτικός, πολύ περισσότερο όταν δημιουργείται η εντύπωση ότι με το μισθό που λαμβάνει από το ελληνικό δημόσιο, ίσως καλύπτονται και κομματικές δραστηριότητες. Ρωτάμε λοιπόν: Είναι ηθικό ο σύμβουλος της βουλευτού όλων των Κεφαλονιτών και Ιθακησίων να συμπεριφέρεται ως σκληρός κομματικός εκπρόσωπος του ΣΥΡΙΖΑ εκθέτοντας τον ρόλο και το θεσμό της βουλευτού;\nΠεριμένουμε σοβαρή απάντηση από τον κ. Βαρούχα και την βουλευτή χωρίς συνθήματα και γενικολογίες αλλά με στοιχεία και επί της ουσίας επιχειρήματα που θα καταδείξουν ότι δεν τίθεται θέμα “αργομισθίας”.\nPrevious Συνέχεια ενημέρωσης για τον θανάσιμο τραυματισμό του 22χρονου υπήκοου ΗΠΑ στη Ζάκυνθο\nNext Δήλωση Περιφερειάρχη Ιονίων Νήσων Θεόδωρου Γαλιατσάτου για το τραγικό συμβάν στη Ζάκυνθο


Τιμή ρεκόρ για τις «Γυναίκες του Αλγερίου» – Παραθυρο\nΟι BobCy παίζουν τζαζ στο ...\nΣε δημοπρασία που πραγματοποίησε ο οίκος Christie’s το βράδυ της Δευτέρας 11 Μαΐου 2015, τα δύο έργα έσπασαν το ρεκόρ του τρίπτυχου του Φράνσις Μπέικον με τίτλο «Τρεις μελέτες του Λούσιαν Φρόιντ», που είχε πουληθεί έναντι του ποσού των 142,4 εκατ. δολαρίων σε δημοπρασία το 2013.\nΧρειάστηκαν μόλις 11 λεπτά για να δημοπρατηθεί ο πίνακας του Πικάσο από τον οίκο Christie’s στην τιμή των 179,3 εκατ. δολαρίων και να σπάσει το ρεκόρ.\nΟ Πάμπλο Πικάσο είχε ξεκινήσει τη σειρά των Γυναικών του Αλγερίου, με βάση τον Ντελακρουά, προς τιμήν του Ματίς αμέσως μετά το θάνατό του.\nΟ «Άνδρας που δείχνει» του Τζακομέτι έγινε το ακριβότερο γλυπτό που πουλήθηκε ποτέ σε δημοπρασία, φτάνοντας, μέσα σε τρία λεπτά, τα 141,28 εκατομμύρια δολάρια.\nΜε την πώληση του έργου έσπασε το προηγούμενο ρεκόρ του «Ανθρώπου που βαδίζει Ι», επίσης του Τζακομέτι, που είχε πουληθεί έναντι 65 εκατομμυρίων λιρών (103,93 εκατομμυρίων δολαρίων) το 2010 σε δημοπρασία του Οίκου Sotheby’s στο Λονδίνο.